title: Saunders-Roe SR.53

text: Saunders-Roe SR.53 ("Saro SR.53") oli brittiläinen, Saunders-Roen suunnittelema suihkuhävittäjän prototyyppi. Se ei koskaan valmistunut sarjatuotantoon asti, sillä vain 2 koneyksilöä valmistui. Koneen ensilento tapahtui 1957. Lyhyen kantaman yliäänikoneeksi tarkoitettu torjuntahävittäjä-tyyppi oli suunniteltu +2.0 Machin nopeuteen. Viper-suihkumoottori olisi siihen tarkoitukseen ollut selkeästi alitehoinen. Siksi koneeseen kaavailtiinkin apumoottorina toimivaa rakettimoottoria. Profiililtaan keskitasoisessa (siipitasot rungon keskikorkeudella) koneessa oli niin kutsuttu T-peräsin, jollaista käyttivät Fairey Delta 1, Gloster Javelin ja McDonnell F-101 Voodoo. Aseistuksena kaavailtiin sekä raketteja että ilmataisteluohjuksia.


title: Queenslandin yliopisto

text: Queenslandin yliopisto (, lyhenne UQ) on australialainen julkinen tutkimusyliopisto, joka toimii erityisesti Brisbanessa Queenslandin osavaltiossa. Se perustettiin vuonna 1909, ja on Australian 5. vanhin yliopisto. Yliopistolla on kolme pääkampusta: St. Lucia, Gatton ja Herston sekä joitain muita toimipaikkoja.


title: Queenslandin yliopisto

text: Siellä opiskeli vuonna 2017 noin 52 300 opiskelijaa. Heistä noin 35 850 suoritti alempaa korkeakoulututkintoa ja 16 450 ylempää tai jatkotutkintoa. Henkilökuntaan kuului laskennallisesti 6 700 päätoimista työntekijää. Opiskelijamäärä oli lievässä kasvussa (2014: 50 749, 2018: 53 647) samalla kun henkilökunnan määrä hieman laski (2014: 6 816; 2018: 6 613). Yliopiston tutkimusrahoitus kasvoi määrällisesti viisivuotiskaudella 2011–2015 runsas 10 prosenttia (2015: 385 milj. AUD).


title: Queenslandin yliopisto

text: Vuonna 2018 ARWU-yliopistoranking (Shanghai-ranking) arvosti Queenslandin yliopiston sijalle 55 maailmassa. Se oli tämän vertailun mukaan Australian toiseksi korkeatasoisin yliopisto edellään vain Melbournen yliopisto, joka oli saman vertailun sijaluvulla 38. Lähestymistavasta riippuen yksi tai kaksi Nobel-palkintoa on osunut Queenslandin yliopistossa toimineille tutkijoille: Peter C. Doherty (lääketiede, 1996) ja John Harsanyi (taloustiede, 1994).


title: Fenix-klinikat (yritys)

text: Fenix-klinikat on Ähtärissä toimiva päihderiippuvuuden ja alkoholismin hoitoon erikoistunut Minnesota-hoitokeskus. Fenix-klinikat on yksi kuudesta Suomessa toimivasta Minnesota-mallin päihdehoitolaitoksesta.


title: Nanchang Q-5

text: Nanchang Q-5 (NATO-koodinimi "Fantan") on Kiinassa modifioitu rynnäkkökone, jolla toissijainen ominaisuus toimia ilmataistelutoiminnassa torjuntahävittäjänä. Koneessa on kaksi suihkumoottoria. Q-5 on jatkokehittelyn tulos. Tässä vuonna 1958 aloitetussa työssä pyrittiin kasvattamaan koneen kykyä kuljettaa asekuormaa, ja siinä onnistuttiinkin. Ensilento tapahtui kesällä 1965. Edeltäjäänsä MiG-19:aan nähden, konetyypin kantavuus kohosi +50%. Aerodynaamisesti nuolisiipinen kone muistuttaa joitain Balkanin alueella kehiteltyjä koneita, kuten IAR-93. Q-5 "Fantan"issa on 2x "Shenyang WP-6" -tyyppistä suihkuturbiinia. Niiden turvin kone kykenee 1 190 km/h enimmäisnopeuteen sekä 16 000 metrin lakikorkeuteen. Kone on varustettu tutkalla. Tuotantoyksilöiden toimitukset alkoivat 1970.


title: Nanchang Q-5

text:
Norincon valmistamat 2x 23 mm konetykit ovat koneen perusaseistusta. Kuljetuskyvyn kapasiteettiin (max. 2 000 kg) kuuluvat pommit, raketit, ilmataisteluohjukset, napalm-kanisterit sekä ECM-podit tiedustelutehtäviä varten. Koneen ulkopuolisia kiinnityspisteitä eli pyloneja on 10 kappaletta. Koneen taistelusädettä (enimmäiskuormalla, matalalla lentäen: 400 km) kasvattamaan voidaan lisätä lisäpolttoainesäilöitä. Enemmän kuin 900 tuotantoyksilöä on valmistettu tästä konetyypistä, ja se on kokenut päivityksiä. Konetyypillä on rajoitettu mahdollisuus käyttää ydinaseistusta.
Nanchang Q-5 lienee edelleen (2010-luvun päättyessä) käytössä Pohjois-Korean ilmavoimissa. Tätä konetyyppiä on toimitettu sekä Pakistaniin että Bangladeshiin. Muina käyttäjämaina ovat olleet Sudan ja Myanmar.


title: Rebecca Latimer Felton

text: Rebecca Ann Latimer Felton (10. kesäkuuta 1835 Decatur, Georgia – 24. tammikuuta 1930 Atlanta, Georgia) oli yhdysvaltalainen kirjailija, lehtori, sosiaalireformisti ja demokraattisen puolueen poliitikko. Hän oli Yhdysvaltain ensimmäinen naissenaattori. Georgian kuvernööri Thomas W. Hardwick nimitti Latimer Feltonin senaattoriksi Thomas E. Watsonin kuoleman jälkeen. Hän vannoi virkavalansa 21. marraskuuta 1921 ja toimi tehtävässä vuorokauden. Nimityksen aikana Latimer Felton oli 87 vuotias ja 9 kuukautta ja oli vanhin senaatissa työt aloittanut poliitikko. Tähän päivään saakka hän on Georgian ainoa naissenaattori. Latimer Feltonin puoliso William Harrell Felton oli Yhdysvaltain edustajainhuoneen jäsen.


title: Rebecca Latimer Felton

text: Latimer Felton oli yhteiskunnallisesti merkittävä henkilö, joka kannatti vankilauudistuksia, naisten äänioikeutta ja opetuksen uudistamista. Hän oli myös valkoisen ylivallan kannattaja ja omisti orjian ennen orjuuden lakkauttamista. Latimer Felton oli yksi harvoista vaikutusvaltaisista naisista, joka tuki lynkkauksia.


title: Salibandyn Champions Cup 2014

text: Champions Cup 2014 oli järjestyksessään 22. salibandyn seurajoukkueiden Euroopan-mestaruusturnaus. Turnaus pelattiin Zürichissä 1.-5.10.2014.


title: Salibandyn Champions Cup 2014

text: Vuonna 2014 Champions Cup pelattiin viimeistä kertaa silloisella sarjajärjestelmällä. Vuodesta 2015 eteenpäin turnaus pelataan kolmipäiväisenä edellisen viiden päivän sijaan.


title: Salibandyn Champions Cup 2014

text: Miehet


title: Salibandyn Champions Cup 2014

text:
Naiset
Lohko A


title: Salibandyn Champions Cup 2014

text: Lohko B


title: Salibandyn Champions Cup 2014

text: Lohko A


title: Monash-yliopisto

text: Monash-yliopisto () on suuri australialainen julkinen yliopisto, jonka pääkampukset sijaitsevat Melbournessa, Australian Victorian osavaltiossa. Yliopistolla on toimipisteitä myös Australian ulkopuolella. Yliopisto on perustettu vuonna 1958 ja nimetty kenraali, Sir John Monashin mukaan.


title: Monash-yliopisto

text: Yliopistossa opiskeli vuonna 2017 runsas 78 200 opiskelijaa. Heistä noin 52 300 suoritti alempaa korkeakoulututkintoa, 20 600 ylempää tai jatkotutkintoa ja runsas 4 800 oli ylimmän tason tutkimustyön parissa, vajaa 500 ei ollut tutkinto-opiskelijoita. Yliopiston tutkimusrahoituksen suuruus oli 342 milj. AUD (2017), josta puolet oli myönnetty lääketieteelliseen tutkimukseen.


title: Monash-yliopisto

text: Yliopistolla on Melbournessa neljä kampusta (Clayton, Caulfield, Peninsula, Parkville) ja kaksi muuta toimipistettä. Ulkomailla yliopistolla on kaksi omaa kampusta (Malesia, Etelä-Afrikka) ja toimipiste Italiassa (Monash University Prato Centre) sekä yhteistyötoimipisteet Kiinan Suzhoussa (Southeast University, myös nimellä Suzhoun kampus), Intian Mumbaissa (IIT Bombay). Kampusalueista suurimmat olivat Clayton (runsas 40 700 opiskelijaa), Caulfield (19 500) ja yliopiston Malesian kampus (runsas 8 000). Yhteensä Australian ulkopuolella eli lähinnä Monash-yliopiston Malesian ja Etelä-Afrikan kampuksilla sekä kolmessa muussa toimipisteessä opiskeli noin 10 700 yliopiston opiskelijaa.


title: Monash-yliopisto

text: Vuonna 2018 ARWU-yliopistoranking (Shanghai-ranking) luokitteli Monash-yliopiston sijalle 91 maailmassa. Se oli tämän vertailun mukaan Australian viidenneksi korkeatasoisin yliopisto.


title: Hiljainen paikka

text: Hiljainen paikka () on vuonna 2018 ensi-iltansa saanut kauhuelokuva, jonka on ohjannut John Krasinski. Elokuvan pääosissa ovat Emily Blunt, John Krasinski, Millicent Simmonds ja Noah Jupe. Elokuvan tapahtumat sijoittuvat maatilalle, jossa asuu nelihenkinen perhe. Perhe joutuu kamppailemaan post-apokalyptisessa maailmassa, jossa elelee sokeat hirviöt, jotka omaavat akuutin kuulon.


title: Hiljainen paikka

text: Elokuva sai ensi-iltansa Yhdysvalloissa 9. maaliskuuta 2018 ja Suomessa 13. huhtikuuta 2018.


title: Marie-Cécile Zinsou

text: Marie-Cécile Zinsou (s. 1982) on ranskalais-beniniläinen taidehistorioitsija ja yrittäjä. Hän on vuonna 2005 Cotonoussa perustetun Zinsou-säätiön puheenjohtaja. Säätiö edistää nykytaidetta Afrikassa ja ajaa kulttuurisia, koulutuksellisia ja sosiaalisia aloitteita. Vuonna 2014 hän avasi ensimmäisen nykytaiteen musein Beninissä.


title: Marie-Cécile Zinsou

text: Marie-Cécile Zinsou syntyi Pariisissa vuonna 1982, sekä varttui Ranskassa ja Englannissa. Hän on peräisin beniniläisten poliitikkojen ja älymystön suvusta, ja hän on Ranskan ja Beninin kaksoiskansalainen. Hänen isänsä on taloustieteilijä Lionel Zinsou, joka työskenneltyään Ranskassa palasi Beniniin, jossa hänestä tuli pääministeri kesäkuusta 2015 huhtikuuhun 2016, jolloin hän hävisi toisella kierroksella vuoden 2016 vaaleissa. Marie-Cécile Zinsou on myös Émile Derlin Zinsoun, Dahomeyn (nykyinen Benin) entisen presidentin ja merkittävän beniniläisen kardinaalin Bernardin Gantinin jälkeläinen Hän opiskeli osittain L'Ecole Alsacienessa Pariisissa ja jatkoi opiskelemalla taidehistoriaa Pariisin amerikkalaisessa yliopistossa.


title: Marie-Cécile Zinsou

text: Vuonna 2003 hän työskenteli SOS-lapsikylissä Abomey-Calavissa, Beninissä,itävaltalaisessa kansalaisjärjestössä. Vuonna 2005 hän aloitti Beninissä toimivan yrityspalveluyrityksen CSEB:n. Saman vuoden kesäkuussa hän oli mukana ja ylläpitämässä sukunsa rahoittamaa Zinsou-säätiötä Cotonoussa. Taidekeskukus organisoi näyttelyitä tai kiertonäyttelyitä, julkaisee kirjoja ja pitää yllä kirjastoja ja koulutusta. Vuonna 2013 hän avasi Beninin ensimmäisen nykytaiteen museon Ouidahissa. Marie-Cécile Zinsou on sanonut: "Zinsou-säätiö on perustettu luomaan tilaa taiteilijoiden ja yleisön vuoropuhelulle. Työskentelin lasten kanssa ja halusin heidän saavan tietää kulttuuristaan ja yritin antaa heille käsityksen ajasta, jota elämme. Taide on tietysti paras tapa tehdä se. Lopuksi olimme sitä mieltä, että emme keskitty vain nykytaiteeseen, ja niinpä olemme työskennelleet perintöhankkeissa ja kulttuuriperintörakennuksessa, jossa museo on."


title: Marie-Cécile Zinsou

text: Vuonna 2014 Zinsou-säätiölle myönnettiin Japanin taideyhdistyksen nuorten taiteilijoiden apuraha Praemium Imperiale. Myös vuonna 2014 Marie-Cécile Zinsoulle myönnettiin "Chevalier de l'ordre des Arts et des Lettres".


title: Savo (täsmennyssivu)

text: Savo voi tarkoittaa seuraavia:


title: Robert Tinning

text: Robert Noel Patrick ”Bob” Tinning (25. joulukuuta 1925 Sydney – 19. toukokuuta 2001) oli australialainen soutaja ja olympiamitalisti.


title: Robert Tinning

text: Tinning voitti kahdeksikoissa olympiapronssia Helsingissä 1952.


title: Rachael Taylor (soutaja)

text: Rachael Taylor (s. 6. toukokuuta 1976 Ballarat, Victoria, Australia) on australialainen soutaja, joka saavutti urallaan olympiahopeaa ja kaksi MM-mitalia.


title: Rachael Taylor (soutaja)

text: Taylor nousi arvokilpailusoutajaksi 1990-luvun jälkipuoliskolla. Hän sijoittui MM-kilpailuissa 1997 perämiehettömässä kaksikossa Bronwyn Thompsonin parina neljänneksi ja MM-kilpailuissa 1998 kahdeksikossa neljänneksi. Suurimmat menestyksensä hän saavutti perämiehettömässä kaksikossa Kate Slatterin parina. He saavuttivat MM-pronssia 1999 ja olympiahopeaa Sydneyssä 2000. Vuonna 2002 Taylor saavutti vielä kahdeksikossa MM-hopeaa.


title: Edward Pain

text: Edward Oscar Guthrie ”Ted” Pain (15. heinäkuuta 1925 Thirroul – 6. tammikuuta 2000 Greenwich) oli australialainen soutaja ja olympiamitalisti.


title: Edward Pain

text: Pain voitti kahdeksikoissa olympiapronssia Helsingissä 1952.


title: 3 kaveria

text: 3 kaveria on vuonna 2012 perustettu suomalainen jäätelöbrändi, jolla nimellä suomalaisomisteinen Kolmen Kaverin Jäätelö Oy valmistaa jäätelöitä Helsingin Kontulassa. "3 kaveria" oli vuonna 2017 Suomen arvostetuin jäätelöbrändi.


title: 3 kaveria

text: Suomen lisäksi 3 kaveria -jäätelöä myydään Ruotsissa nimellä "Tre Vänners Glass". Myynti Ruotsissa alkoi tammikuussa 2017. Vuonna 2018 myynti laajeni Saksaan, jossa jäätelöä markkinoidaan nimellä "3 Freunde Eis".


title: 3 kaveria

text: "3 kaveria" -jäätelöbrändin taustalla ovat Heikki Huotari, Ilkka Wikholm ja Sauli Saarnisto, jotka saivat vuonna 2012 idean alkaa valmistaa jäätelöä. Tuotanto aloitettiin 300 euroa maksaneella jäätelökoneella, jonka jälkeen helmikuussa 2013 myytiin ensimmäinen jäätelöpurkki. Kolmikko kävi hakemassa oppia jäätelön tekemiseen myös Italiassa paikallisella jäätelöntekokurssilla. Kahdessa vuodessa tuotteet oli saatu jo Suomen kattavaan jakeluun.


title: 3 kaveria

text: Yritys on alusta alkaen käyttänyt pääsääntöisesti suomalaisia raaka-aineita tuotteissaan.


title: 3 kaveria

text: Vuonna 2017 Kolmen Kaverin Jäätelö Oy teki 3,4 miljoonan euron liikevaihdollaan 337 000 euron tuloksen.


title: TikTok

text: TikTok, Kiinassa myös nimellä Douyin (, kirjaimellisesti 'värisevä ääni'), on lyhyiden videoiden jakamiseen tarkoitettu mobiilisovellus. TikTokin on julkaissut ja sitä kehittää kiinalainen ByteDance. Sovelluksen suosio alkoi kasvaa maailmalla merkittävästi tammikuussa 2018 ja Suomessa myöhemmin. Palvelun ikäraja on 13 vuotta, mutta sen käyttäjistä monet ovat tätä nuorempia. Joulukuun 2018 alussa kanadalais-yhdysvaltalainen "Vice" uutisoi Motherboard-verkkosivuillaan, että TikTokissa havaittu paljon toimintaa, jossa käyttäjät ovat pyytäneet toisilta alastonkuvia. Myöhemmin joulukuussa sama lehti uutisoi, että palvelussa on levitetty uusnatsistista propagandaa sekä kehotettu väkivaltaan tummaihoisia ja juutalaisia kohtaan. Palvelussa ei voi lähettää videoita yksityisviestinä toiselle käyttäjälle. Tämän takia sovelluksessa alastonkuvia pyytävät henkilöt yleensä pyytävät uhrejaan siirtymään muihin palveluihin.


title: TikTok

text: ByteDance julkaisi Kiinassa Douyin-nimisen sovelluksen syyskuussa 2016. Sovellusta alettiin julkaista syyskuussa 2017 Kiinan ulkopuolella, jossa se kulkee nimellä TikTok. Marraskuussa 2017 ByteDance osti Musical.lyn ja 2. elokuuta 2018 palvelut yhdistyivät. Tuolloin Musical.lyn sovellus päivittyi ja sen myötä sen käyttäjät muuttuivat TikTokin käyttäjiksi.


title: TikTok

text: TikTokissa käyttäjä ottaa videon puhelimellaan ja halutessaan muokkaa sitä. Sovelluksessa videoon voi lisätä musiikkia ja sitä voi muokata editointityökaluilla. Valmis video kestää 15 sekuntia. Videot ilmestyvät syötteeseen, jota voi selata alaspäin. Lähtökohtaisesti käyttäjän tiliä voi seurata kuka tahansa, mutta tilinsä voi säätää yksityiseksi.


title: Johnny Hates Jazz

text: Johnny Hates Jazz on vuonna 1986 Lontoossa perustettu brittiläinen popyhtye. Yhtye koostuu tällä hetkellä laulajasta ja kosketinsoittajasta Clark Datchlerista ja basistista Mike Nocitosta. Yhtyeen perustajajäsenenä oli myös kosketinsoittaja Calvin Hayes.


title: Johnny Hates Jazz

text: Johnny Hates Jazz nimettiin yhtyeen jäsenten ystävän mukaan, joka vihasi jazzia. Trion ensimmäisen singlen ”Me and My Foolish Heart” julkaisi RAK Records yhtyeen perustamisvuonna 1986. Johnny Hates Jazz halusi levytyssopimuksen suuren levy-yhtiön kanssa ja sen jälkeen, kun he olivat soittaneet jazzklubilla vuoden 1986 lopulla, he pääsivät allekirjoittamaan levytyssopimuksen Virgin Recordsin kanssa. Johnny Hates Jazzin esikoissingle uudella levy-yhtiöllä nimeltä ”Shattered Dreams” teki yhtyeen kuuluisaksi. Kappale sijoittui Britannian singlelistan viidennelle sijalle ja Yhdysvaltain singlelistan toiselle sijalle. Johnny Hates Jazzin esikois-LP "Turn Back the Clock" julkaistiin vuonna 1988 ja myi moninkertaista platinaa niin Englannissa kuin Yhdysvalloissakin.


title: Johnny Hates Jazz

text: Johnny Hates Jazzin seuraavat singlet eivät enää menestyneet Yhdysvalloissa, mutta yhtyeen kotimaassa ne menestyivät. Britanniassa kappaleista ”I Don’t Want to Be a Hero,” ”Turn Back the Clock,” ”Heart of Gold,” and ”Don’t Say It’s Love” tuli hittejä. Menestyksestä huolimatta Datchler lähti yhtyeestä vuoden 1988 kesällä ja aloitti soolouran. Hayes ja Nocito korvasivat Datchlerin tuottajalla Phil Thornalleylla Johnny Hates Jazzin vuoden 1991 albumilla "Tall Stories". Albumi ei menestynyt ja yhtye hajosi. Johnny Hates Jazz palasi takaisin yhteen alkuperäisellä triolla vuonna 2009 ja julkaisi vuonna 2013 albumin "Magnetized".


title: Turn Back the Clock

text: Turn Back the Clock voi viitata:


title: Turn Back the Clock (kappale)

text: Turn Back the Clock on brittiläisen popyhtyeen Johnny Hates Jazzin kappale vuodelta 1987. Se on yhtyeen vuoden 1988 esikoisalbumin "Turn Back the Clock" nimikkokappale ja kolmas single, joka albumilta julkaistiin.


title: Turn Back the Clock (kappale)

text: ”Turn Back the Clock” sijoittui Britannian singlelistan ja Suomen virallisen listan 12. sijalle sekä "Billboardin" Adult Contemporary -singlelistan 5. sijalle.


title: Turn Back the Clock (albumi)

text: Turn Back the Clock on brittiläisen popyhtyeen Johnny Hates Jazzin esikoisalbumi, jonka Virgin Records julkaisi vuonna 1988. Albumi sijoittui Britannian albumilistan 1. sijalle, Suomen virallisen listan 1. sijalle, Topplistanin 1. sijalle ja Yhdysvaltain Billboard 200 -albumilistan 56. sijalle. Kim Wilde laulaa taustalaulun kappaleessa ”Turn Back the Clock”, joka sijoittui 12. sijalle niin Britannian singlelistalla kuin Suomen listalla.


title: Herluf Bidstrup

text: Christian Hans Herluf Bidstrup (10. tammikuuta 1912 Berliini, Saksan keisarikunta – 26. joulukuuta 1988 Lillerød, Tanska) oli tunnettu tanskalainen pilapiirtäjä.


title: Herluf Bidstrup

text: Bidstrup oli tunnettu varsinkin länsimaisten valtaapitävien kritisoinnista, ja hän tunnustautuikin jopa kommunistiksi. Hän sai Neuvostoliitosta jopa Leninin rauhanpalkinnon sekä arvostetun Työn punaisen kunniamerkin. Häntä on arvioitu myös länsimaissa ja arvostettukin.


title: Herluf Bidstrup

text: Jyllands-Postenin artikkeli vuodelta 2000 vertaa Bidstrupia sellaisiin kuuluisuuksiin kuin Hans Christian Andersen, Karen Blixen ja Martin Andersen Nexø, mutta poliittisista syistä jääneen vähemmälle huomiolle.


title: Länsi-Australian yliopisto

text: Länsi-Australian yliopisto (, lyhennys "UWA") on australialainen julkinen tutkimusyliopisto, jonka pääkampus (Crawley) sijaitsee Perthissä, Australian Länsi-Australian osavaltiossa. Yliopistolla on Perthissä myös toinen toimipiste (Claremont). UWA:n pienempi kampus toimii Albanyn satamakaupungissa. Yliopisto on perustettu vuonna 1911 ja se on Brittiläisen kansanyhteisön ensimmäinen, kaikille yhteiskuntaluokille vapaa yliopisto.


title: Länsi-Australian yliopisto

text: Yliopistossa opiskeli noin 24 000 opiskelijaa (2016). Akateemiseen henkilökuntaan kuului runsas 1 400 henkeä. Yliopistolla on neljä tiedekuntaa ja kaksi merkittävämpää erillisosastoa. Nämä ovat


title: Länsi-Australian yliopisto

text: Yliopiston kokonaisrahoituksen suuruus oli 946,8 miljoonaa Australian dollaria (2015) ja tästä tutkimusrahoituksen osuus oli 195,1 miljoonaa AUD.


title: Länsi-Australian yliopisto

text: Vuonna 2018 ARWU-yliopistoranking (Shanghain lista) luokitteli Länsi-Australian yliopisto sijalle 93 maailmassa. Se oli tämän vertailun mukaan Australian kuudenneksi korkeatasoisin yliopisto.


title: Cape Bordan majakka

text: Cape Bordan majakka on majakka Kangaroo Islandilla Etelä-Australian osavaltiossa Australiassa. Se sijatsee Kangaroo Islandin luoteiskärjessä. Majakka on rakennettu vuonna 1958. Se on Etelä-Australian kolmanneksi vanhin majakka ja ainoa Etelä-Australian neliönmuotoinen majakka. Korkeutta sillä on 10 metriä. Majakka automatisoitiin vuonna 1989.


Salibandyn naisten maailmanmestaruuskilpailut 2019 ovat järjestyksessään 12. maailmanmestaruuskilpailut. Ne järjestetään joulukuussa 2019 Sveitsin Neuchâtelissa. Kisoihin lähtee hallitsevana maailmanmestarina Ruotsi, joka on voittanut kuusi viimeistä maailmanmestaruutta.


title: Salibandyn naisten maailmanmestaruuskilpailut 2019

text: Karsinnat MM-kisoihin pelataan tammi-helmikuun vaihteessa Puolassa, Slovakiassa, Thaimaassa ja USAssa. Kisojen isäntämaa Sveitsi pääsee suoraan kisoihin ilman karsintoja.


text: Karsintoihin on ilmoittautunut 28 maata. Uutena maana karsintoihin on ilmoittautunut Belgia. Paikat karsinnoista MM-kisoihin jakautuvat siten, että Euroopasta kisoihin pääsee 10, Aasia-Oceaniasta 4 ja Amerikasta 1.


title: Kate Allen

text: Kate Allen -nimisiä henkilöitä ovat:


title: Suojaosuus (ulosotto)

text: Suojaosuus on ulosotossa velalliselle elämiseen kuukaudessa jätettävä rahamäärä, jota ulosottomies ei voi ulosmitata palkasta, eläkkeestä, työttömyysetuudesta tai elinkeinotulosta. Suojaosuus perustuu lakiin (ulosottokaari), johon valtioneuvosto tekee vuosittain indeksi tarkistuksen samalla periaatteella kuin kansaneläkkeisiin ja muihin vastaaviin etuuksiin.


title: Suojaosuus (ulosotto)

text: Suojaosuus lasketaan päiväkohtaisesti ja kerrotaan 30, jolloin saadaan suojaosuuden määrä kuukaudessa. Vuonna 2019 suojaosuus on yksinäisellä 22,41 € päivässä eli 672,30 € kuukaudessa. Jos vastaajalla on elatuksen alaisia henkilöitä kuten alaikäisiä lapsia, korotetaan suojaosuutta kutakin elätettävää kohden 8,04 euroa.


title: Suojaosuus (ulosotto)

text:
Jos henkilön palkka tai muu korvaus jää alle suojaosuuden, häneltä ei ulosmitata mitään. Jos korvaus ylittää enintään kaksikertaa suojaosuuden, siitä ulosmitaan ⅔ suojaosuuden ylittvästä osasta. Jos korvaus on yli kaksi kertaa suojaosuuden, siitä ulosmitataan ⅓ suojaosuuden ylittävästä osasta.
Veronpalautusta ei lasketa suojaosuudeksi.


title: Suojaosuus (ulosotto)

text: Varsinaisen suojaosuuden lisäksi ihminen voi saada lykkäystä ulosmittaukseen hakemuksesta erittäin painavista syistä, kuten työttömyyden, sairauden, elatusvelvollisuuden tai vastaavan syyn perusteella. Palkansaaja, joka on ollut vähintään vuoden työttömänä, voi saada työsuhteen alussa enintään kuuden kuukauden mittaisen vapautuksen ulosotosta. Lykkäystä voi saada myös tärkeän hankinnan, kuten kodinkoneen ostamisen tarpeella. Kun ulosotto on jatkunut vuoden, saa automaattisesti kaksi vapaa kuukautta viranpuolesta.


Karsinnat salibandyn naisten maailmanmestaruuskilpailuihin 2019 järjestetään tammi-helmikuun vaihteessa. Karsinnat pelataan Puolassa, Slovakiassa, Thaimaassa ja USA:ssa. Kisaisäntä Sveitsi pääsee suoraan kisoihin.


title: Karsinnat salibandyn naisten maailmanmestaruuskilpailuihin 2019

text: Karsintoihin osallistuu 28 maajoukkuetta, joista 15 pääsee joulukuussa 2019 pelattavaan lopputurnaukseen. Karsinnat pelataaan alueittain Euroopan, Aasia-Oseanian ja Amerikan lohkoissa.


text: Euroopan karsintoihin osallistuu 18 maata, jotka on jaettu neljään lohkoon. Lohkot 1 ja 3 pelataan Puolan Gdanskissa ja lohkot 2, sekä 4 Slovakian Trencinissä. Lohkojen kaksi parasta, sekä kaksi parasta kolmosta etenevät lopputurnaukseen.


text: Aasian ja Oseanian karsinnat järjestetään Bankokissa. 27. tammikuuta–1. helmikuuta 2019. Karsintoihin osallistuu kahdeksan Aasian ja Oceanian salibandyliitto AOFC:n 15 jäsenmaasta. Lohkojen voittajat pääsevät suoraan joulukuun MM-turnaukseen ja pelaavat vastakkain karsintojen finaalissa. Lohkojen 2. ja 3. pelaavat välierät ottelupareilla A2 vs B3, sekä B2 vs A3. Välierien voittajat pääsevät MM-kisoihin ja pelaavat vastakkain karsintojen pronssiottelussa.


text:
Lohko A
Lohko B


text: Amerikan karsinnat pelataan Detroitissa Yhdysvalloissa 8.–9. helmikuuta 2019. Karsintoihin osallistuu vain Yhdysvallat ja Kanada. Joukkueet pelaavat kahdesti toisiaan vastaan. Toinen maa pääsee mukaan joulukuun MM-turnaukseen.


title: Harry Triguboff

text: Harry Triguboff (s. 3. maaliskuuta 1933 Liaoning, Kiina) on australialainen yritysjohtaja ja yksi maan rikkaimmista henkilöistä. Triguboff on luonut omaisuutensa pääasiassa kiinteistöillä. Hänen omaisuuden arvoksi lasketaan 9,9 mrd USD. Forbesin Australian 50 rikkaimmain listalla hänen sijoitus toinen.


title: Harry Triguboff

text: Harry Triguboff syntyi Kiinassa venäläistaustaiseen juutalaisperheeseen. Australiaan hän saapui teini-ikäisenä vuonna 1948 . Hän aloitti työuransa tekstiilien parissa, kunnes siirtyi kiinteistöbusinekseen 60-luvulla. Triguboff on naimisissa ja hänellä on kaksi lasta.


title: Harry Triguboff

text: Menestyksen hän loi kiinteistöillä esimerkkinä tornitalot laadukkaaseen asumiseen. Meriton -yhtiö on erikoistunut asuinkäyttöön tarkoitettuihin tornitaloprojketeihin, erityisesti lounais Queenslandin osavaltiossa Brisbanen ympärillä. Lempinimi "High Rise Harry" tulikin juuri 75000 asunnon noepasta rakentamisesta markkinoiden tarpeeseen.


title: Lapsuudenkoti

text: ”Lapsuudenkoti” tai ”Lapsuuden koti” ("”On the Banks of the Wabash, Far Away”") on yhdysvaltalainen laulu vuodelta 1897. Sen on säveltänyt ja sanoittanut Paul Dresser. Nostalgisessa laulussa hän muistelee lapsuuttaan Indianan maaseudulla Wabash-joen varrella. Laulu nousi 1900-luvun vaihteen Yhdysvalloissa suureksi myyntimenestykseksi nuottijulkaisuna.


title: Lapsuudenkoti

text: Kappaleesta tehtiin maaliskuussa 1913 Indianan osavaltion virallinen tunnuslaulu. Sen suosio toimi innoituksena James Hanleyn ja Ballard MacDonaldin niin ikään Indianan osavaltiota kuvailevalle laululle ”(Back Home Again in) Indiana” (1917). Kappale pohjautui niin vahvasti Dresserin sävellykseen, että Dresserin kuoleman jälkeen hänen veljensä, kirjailija Theodore Dreiser haastoi Hanleyn ja MacDonaldin oikeuteen kappaleen plagioinnista. Oikeus kuitenkin hylkäsi syytteet. ”Indiana” on sittemmin saavuttanut jopa suuremman menestyksen kuin ”On the Banks of the Wabash, Far Away”.


title: Lapsuudenkoti

text: Laulun vanhin suomennos on Wäinö Solan tekemä käännös ruotsalaisen Karl-Ewert Christensonin sanoituksesta ”Barndomshemmet”. Laulu alkaa sanoilla ”Vielä nytkin muistan viljapellot laajat...”. Tunnetuin suomenkielinen levytys lienee Tapio Rautavaaran vuonna 1959 tekemä, mutta laulun ovat suomeksi levyttäneet myös Otto Pyykkönen 1924, Erik Kivi 1926, Gustav Nieminen 1929, Teemu Grönberg 1942, Finntrio 1967 ja Pasi Kaunisto vuonna 1983.


title: Lapsuudenkoti

text:
1.
Round my Indiana homestead wave the cornfields,
In the distance loom the woodlands clear and cool.
Oftentimes my thoughts revert to scenes of childhood,
Where I first received my lessons, nature’s school.
But one thing there is missing from the picture,
Without her face it seems so incomplete.
I long to see my mother in the doorway,
As she stood there years ago, her boy to greet.


title: Lapsuudenkoti

text:
2.
Many years have passed since I strolled by the river,
Arm in arm, with sweetheart Mary by my side,
It was there I tried to tell her that I loved her,
It was there I begged of her to be my bride.
Long years have passed since I strolled thro’ the churchyard.
She’s sleeping there, my angel, Mary dear,
I loved her, but she thought I didn’t mean it,
Still I’d give my future were she only here.


title: Nick Green

text: Nicholas David "Nick" Green (s. 4. lokakuuta 1967 Melbourne, Australia) on australialainen soutaja, joka voitti urallaan kaksi olympiakultaa ja neljä maailmanmestaruutta.


title: Nick Green

text: Green saavutti suurimmat menestyksensä perämiehettömässä nelosessa. Hän voitti maailmanmestaruuden Tasmaniassa 1990 ja Wienissä 1991 sekä olympiakultaa Barcelonassa 1992 ja Atlantassa 1996. Olympiavoittojen välillä hän sijoittui Tampereen MM-kilpailuissa 1995 viidenneksi. Viimeisissä MM-kilpailuissaan Kölnissä 1998 hän voitti kultaa sekä perämiehellisessä kaksikossa että perämiehellisessä nelosessa.


title: Mike McKay

text: Michael Scott "Mike" McKay (s. 30. syyskuuta 1964 Melbourne, Australia) on australialainen soutaja, joka voitti urallaan kaksi olympiakultaa ja yhteensä neljä olympiamitalia sekä neljä maailmanmestaruutta.


title: Mike McKay

text: McKay voitti ensimmäisen maailmanmestaruutensa kahdeksikossa Nottinghamissa 1986. Kööpenhaminan MM-kilpailuissa 1987 Australian kahdeksikko sijoittui neljänneksi ja Soulin olympialaisissa 1988 viidenneksi. Tämän jälkeen McKay kilpaili perämiehettömässä nelosessa ja voitti maailmanmestaruuden Tasmaniassa 1990 ja Wienissä 1991 sekä olympiakultaa Barcelonassa 1992. Tampereen MM-kilpailuissa 1995 australialaiset jäivät viidenneksi mutta Atlantan olympialaisissa 1996 McKay voitti toisen olympiakultansa.


title: Mike McKay

text: Kölnin MM-kilpailuissa 1998 McKay voitti kultaa perämiehellisessä nelosessa ja saavutti hopeaa perämiehettömässä kaksikossa. Tämän jälkeen hän palasi kahdeksikkoon, jossa Australia jäi St. Catharinesin MM-kilpailuissa 1999 B-finaaliin mutta saavutti olympiahopeaa Sydneyn olympialaisissa 2000. McKay kilpaili viidensissä olympialaisissaan Ateenassa 2004 ja saavutti kahdeksikossa pronssia.


title: Premix

text: Premix Oy on suomalainen vuonna 1980 perustettu perheyritys, joka valmistaa sähköäjohtavia muovimateriaaleja staattisen sähkön hallintaan sekä korkean taajuuden muovimateriaaleja muun muassa antenni- ja tutkasovelluksiin.


title: Premix

text: Premixin Oy:n pääkonttori ja tuotantolaitos sijaitsee Nurmijärven Rajamäellä.


title: Premix

text: Premixillä oli vuonna 2018 noin 36 miljoonan liikevaihto ja noin 100 työntekijää. Yrityksellä on lisäksi myyntiyhtiöt Saksassa ja Kiinassa sekä kaksi joint venture -yhtiötä Kiinassa. Premixin myynnistä yli 90 % menee vientiin; EU-maihin, Kiinaan ja USA:han.


title: Premix

text: Premix on sitoutunut vahvaan kasvuun. Premixin toimitusjohtaja Hanna Ristola kuuluu suomalaiseen Kasvuryhmään, joka inspiroi ja kiihdyttää yli 10M€ vaihtavien scaleupien uusiutumista ja kasvua Suomesta maailmalle. Hanna Ristola sai kesällä 2017 Kasvuryhmän Kultainen kuokka -palkinnon, joka jaetaan puolivuosittain inspiroivalle Kasvuryhmän jäsenelle.


title: Premix

text: Premixin historia sai alkunsa jo 1970-luvulla, jolloin Antti Kiikka työskenteli isänsä perustamassa Teknos Oy:ssä. Teknos aloitti masterbatchien eli muoviseosten valmistuksen vuonna 1972. Vuonna 1980 Antti Kiikka osti Teknoksen muovien väritiivisteliiketoiminnan ja Premix Oy syntyi.


title: Premix

text: Ensimmäinen kaupallinen sähköäjohtava kompaundi elektroniikkateollisuuden ESD-suojaukseen lanseerattiin vuonna 1983. Sähköäjohtavien muovien valmistus alkoi PRE-ELEC tuotemerkillä. Seuraavana vuonna avattiin Saksan markkina jälleenmyyjän kautta. Vuonna 1985 Premix muutti omiin tiloihin Rajamäellä. Tähän asti yritys oli toiminut Teknoksen tiloissa.


title: Premix

text: Seuraava vuosikymmen oli toimintojen ja liiketoiminnan kasvun aikaa. Rajamäen tehdas laajeni useassa vaiheessa ja kansainvälinen jälleenmyyjäverkosto kasvoi.


title: Premix

text: Premixille myönnettiin vuonna 2005 ISO-9001:2000 laatusertifikaatti. Vuonna 2007 yritys hankki omistukseensa Teknologiayhtiö Optatech Oy:n osakennan enemmistön. Kaupassa Premixin omistukseen tuli Optatechin teknologia- ja erikoispolymeeripatenttien lisäksi kaksi kiinalaista tytäryhtiötä; Nanjing Jingling Opta Polymers ja Yangzhong Opta Chemicals (myöhemmin Samix).


title: Premix

text: Vuonna 2008 Premix perusti oman myyntiyhtiön Saksan Schafflundiin.


title: Premix

text: Korkean taajuuden muovimateriaalien valmistus alkoi vuonna 2009. Ensimmäinen kaupallinen sovellus oli tukiasema-antennien phase shifter.


title: Premix

text: Antti Kiikka 1980-1997


title: Premix

text: Björn Chydenius 1997-2003


title: Premix

text: Kari Nieminen 2003-2007


title: Premix

text: Jyrki Hakola 2007-2011


title: Premix

text: Hanna Ristola (os. Kiikka) 2011-


title: Premix

text: Antti Kiikka toimi Premixin hallituksen puheenjohtajana vuoteen 2017 asti, jolloin Kalle Reponen aloitti hallituksen puheenjohtajana. Antti Kiikka jatkaa hallituksen jäsenenä. Hallituksen jäseniä ovat myös Antin lapset, Premixin toimitusjohtaja Hanna Ristola sekä Tuomas Kiikka, joka johtaa High Frequency Solutions -liiketoimintayksikköä.


title: Premix

text: Premix on jakautunut kahteen eri liiketoiminta-alueeseen. High Performance Compounds -yksikkö tarjoaa sähköäjohtavia PRE-ELEC muovimateriaaleja. Materiaaleja käytetään esimerkiksi diagnostiikka-liiketoiminnassa pipettimateriaalina, sairaalaympäristöissä sähköstaattisten purkausten ehkäsemiseksi, elektroniikan pakkauksissa ja teollisuudessa räjähdysherkissä Ex-ympäristöissä.


title: Premix

text: High Frequency Solutions -yksikkö tarjoaa korkean taajuuden muovimateriaaleja. PREPERM-tuotemerkillä myytäviä materiaaleja ja puolivalmisteita käytetään esimerkiksi tukiasema-antennien phase shiftereissä ja autotutkissa. Vähähäviöinen materiaali sopii erinomaisesti myös esimerkiksi millimetriaalloilla toimiviin 5G-sovelluksiin.


title: Andrew Cooper

text: Andrew Dollman Cooper (s. 23. joulukuuta 1964 Melbourne, Australia) on australialainen soutaja, joka voitti urallaan olympiakultaa ja kaksi maailmanmestaruutta.


title: Andrew Cooper

text: Cooper voitti ensimmäisen maailmanmestaruutensa kahdeksikossa Nottinghamissa 1986. Kööpenhaminan MM-kilpailuissa 1987 Australian kahdeksikko sijoittui neljänneksi ja Soulin olympialaisissa 1988 viidenneksi. Tämän jälkeen Cooper siirtyi perämiehettömään neloseen ja voitti maailmanmestaruuden Wienissä 1991 sekä olympiakultaa Barcelonassa 1992. Hän oli mukana vielä Tampereen MM-kilpailuissa 1995, joissa australialaiset jäivät viidenneksi.


title: Tornion Panimo

text: Tornion Panimo Oy on Torniossa, Torniojoen rannalla sijaitseva käsityöläispanimo. Vuodesta 1873 toimineen Tornion panimon toiminta käynnistettiin uudelleen vuonna 2016, jolloin Tornion Panimo aloitti tuotannon entisessä Lapin Kulta panimossa, joka jäi tyhjilleen vuonna 2010 Hartwallin lopetettua Tornion tehtaan toiminnan. Panimotoiminta toimii samoilla sijoilla kuin vuonna 1873 ja panimon alla on alkuperäiset kellariholvit, joita käytetään panimon yhteydessä toimivan tislaamon viskikellareina.


title: Tornion Panimo

text:
Tornion Panimo ja panimomyymälä sijaitsevat vuonna 2016 perustetussa Elämystehdas Lapparissa, jossa on useita eri toimijoita.
Panimon tuotantokapasiteetti oli vuonna 2018 noin 2 500 000 litraa, joka on tarkoitus nostaa 5 miljoonaan litraan vuodessa.


title: Tornion Panimo

text: Heineken omisti entisen panimon suurtehdasalueen ja rakennukset, jotka oli tarkoitus purkaa. Maansiirto Mykkälä Oy osti Heinekeniltä koko tehdasalueen rakennuksineen maaliskuussa 2014. Helmikuussa 2016 oululainen Sangen Oy osti OPR Oy Polarmallaksen ja kaupan myötä yhtiö muutti nimensä Tornion Panimo Oy:ksi. Tammikuussa 2016 Sangen Oy ja panimon aluetta hallinnoivan kiinteistöyhtiö Arctic Property Oy tekivät aiesopimuksen panimon rakentamisesta entiseen Lapin Kullan kiinteistöön. Tornion Panimon emoyhtiö Sangen Oy, järjesti 10. helmikuuta 2016 joukkorahoituskampanjan ja kesäkuussa päättynyt osakeanti tuotti yli miljoona euroa. Panimon johtajana aloitti Kaj Kostiander ja Tornion Panimon toiminta käynnistettiin Lapin Kullan vanhaan toimitilaan, johon remontoitiin 12 000 neliön tuotantotilat.


title: Tornion Panimo

text: Syyskuussa 2016 tuotanto aloitettiin Sangenin ja OPR Polarmallaksen yrityskauppojen myötä saadulla laitteistolla, jotka siirrettiin Saariselältä Tornioon. Ensimmäisenä tuotettiin vaaleaa ale-tyyppistä olutta. Heti tuotannon aloittamisen jälkeen, panimo investoi 1,5 miljoonalla eurolla uuteen panimolaitteistoon, jonka myötä toukokuussa 2017 tuotantokapasiteetti kasvoi yli 2 miljoonaan litraan vuodessa. Panimon ensimmäiset maisteluerät lanseerattiin Oulun Qstock-festivaaleille heinäkuussa 2016. Marraskuussa 2016 ensimmäiset oluet tulivat kauppoihin. Lapin Kullan entinen, eläkkeellä oleva panimomestari ja panimonjohtaja Leo Andelin toimii yrityksessä neuvonantajana ja oli avustamassa Tornion Panimon suunnittelutyössä sekä oluen tuotannon palauttamisesta Tornioon. Andelinin aikoinaan Tornion Olut Oy:lle vuonna 1964 kehittämä ja samana vuonna Brysselissä ja Pariisissa kultamitalilla palkittu Original 1964 lager palautettiin takaisin tuotantoon samalla reseptillä. Original Lapland Lageriksi nimetty olut palkittiin toistamiseen Monde Selection-kultamitallilla vuonna 2018. Syksyllä 2017 panimon ensimmäinen gluteeniton olut ilmestyi kun Irish red ale -tyyppinen olut tuli valikoimiin. Oluen kehitti Guinnessillakin työskennellyt panimomestari James Huey yhdessä Kaj Kostianderin kanssa.


title: Tornion Panimo

text:
Syksyllä 2017 järjestettiin toinen osakeanti, jolla mahdollistettiin tölkityslaitteiston hankinta sekä myynnin ja markkinoinnin vahvistaminen. Marraskuussa 2017 tuli myyntiin Sentenced nimikko-olut. Keväällä 2018 Tornion Panimo avasi viennin Ruotsiin, jolloin tuotteita toimitettiin ravintoloihin. Saman vuoden heinäkuussa Systembolaget otti valikoimiinsa panimon tuotteita, jotka tulivat aluksi Pohjois-Ruotsin valikoimiin sekä tilausvalikoimaan. Tavoitteena on, että tuotteet kattavat myöhemmin laajemmin Ruotsia.
Uuden tuotantolinjan, johon investoitiin syksyllä 2016, asentaminen aloitettiin maaliskuussa 2017 ja käyttöönotto tapahtui toukokuussa 2017, jonka myötä Tornion Panimo nousi pienpanimoiden suurimpien joukkoon. Uudistuksen myötä aiemmin Saariselällä sijainnut väkevien juomien valmistus siirtyi Tornioon. Panimon omien suoratoimitusten lisäksi tuotteet ovat Keskon keskusjakelussa. Syyskuun lopulla käynnistyi SOK:n valtakunnallinen jakelu, Osuuskauppa Arinan valikoimissa tuotteet olivat olleet jo aiemmin. Panimo kehitti myös Arinan 100-vuotisjuhlaoluen vuonna 2017.


title: Tornion Panimo

text:
Alkoholilain uudistuksen myötä Panimo avasi helmikuussa 2018 panimomyymälän.
Tornion Panimon yhteydessä toimiva Tornio Distillery tislaamo tislaa erilaisia väkeviä alkoholijuomia.


title: Tornion Panimo

text: Panimo on jakanut tuotteet Lapland-, NORTH- ja Artic-tuotesarjoihin. Tuotevalikoimiin kuuluu myös erilaisia tisleitä.


title: Tornion Panimo

text:
Vuonna 2017 Tornion Panimo voitti Houstonin kansainvälisillä filmifestivaaleilla hopeaa brändifilmillä, jossa kerrotaan vuonna 2016 uudelleen käynnistetyn Tornion Panimon tarina.
Vuonna 2018, Original Lapland Lager palkittiin kultamitalilla kansainvälisessä Monde Selection-kilpailussa.
Suomalainen Olut ry:n järjestämässä Suomen paras olut -kilpailussa panimon NORTH Arctic Lager-olut valittiin vuonna 2018 Suomen parhaaksi vaaleaksi lageriksi. Myös panimon gluteeniton Lapland Red Ale voitti vaaleiden ja keskitummien ale-tyyppisten oluiden sarjassa pronssia.


title: Sophisti-pop

text: Sophisti-pop on pop- ja rockmusiikin jazztyylinen alalaji, jota esiintyi musiikissa 1980-luvun puolivälissä. Monet sophisti-popia tehneet artistit lisäsivät soundiinsa jazzin lisäksi myös pop-soulia. Sophisti-popista ei koskaan tullut erityisemmin suosittu tyylilaji, ja 1990-luvun alkuun mennessä se oli jo hiipunut pois. Tunnettuja sophisti-popia soittaneita artisteja ovat muun muassa Simply Red, Sade, The Style Council, Everything but the Girl, Basia, Swing Out Sister ja Prefab Sprout.


title: Vesiliikenne

text: Vesiliikenne on vedessä tapahtuvaa liikennettä. Usein puhutaan tarkemmin laivaliikenteestä, vaikka vesiliikenteeseen luetaan kuuluvaksi muutkin vesikulkuneuvot. Vesikulkuneuvoja eli aluksia ovat esimerkiksi laivat, veneet, lautat, ilmatyynyalukset ja sukellusveneet. Vesiliikenteellä on saavutettavissa muiden liikennemuotojen näkökulmasta hankalastikin saavutettavat kolkat, kunhan ne sijaitsevat veden äärellä. Se on erityisen merkittävä liikennemuoto rahdinkuljetuksen osalta, sillä rahtilaivojen suuri kuljetuskapasiteetti mahdollistaa yksikkökohtaisten kuljetuskustannusten alhaisuuden ja täten kannattavan liikennöinnin. Merkittävä osa vesiliikenteestä on myös matkustajaliikennettä, jokia jaetaan edelleen linjaliikenteeseen ja risteilyihin. Mannertenvälisen lentoliikenteen kehittyminen on vähentänyt hitaamman linjaliikenteen kysyntää huomattavasti.


title: David Weightman

text: David John Weightman (s. 28. syyskuuta 1971 Brisbane, Australia) on australialainen soutaja ja olympiamitalisti.


title: David Weightman

text: Weightman saavutti Robert Scottin parina olympiahopeaa perämiehettömässä kaksikossa Atlantassa 1996. Maailmanmestaruuskilpailuissa hän sijoittui kahdeksikossa kymmenenneksi Wienissä 1991, perämiehellisessä nelosessa viidenneksi Račicessa 1993 ja Indianapolisissa 1994 sekä kahdeksikossa 11:nneksi Tampereella 1995.


title: Robert Scott (soutaja)

text: Robert Geoffrey Scott (s. 5. elokuuta 1969 Perth, Australia) on australialainen soutaja ja olympiamitalisti.


title: Robert Scott (soutaja)

text: Scott saavutti David Weightmanin parina olympiahopeaa perämiehettömässä kaksikossa Atlantassa 1996. Neljä vuotta aiemmin Barcelonan olympialaisissa Scott sijoittui kahdeksikossa viidenneksi. Maailmanmestaruuskilpailuissa hän sijoittui kahdeksikossa kahdeksanneksi Tasmaniassa 1990, neljänneksi Račicessa 1993 ja 11:nneksi Tampereella 1995.


title: Robert Scott (soutaja)

text: Scottin puoliso on vesipallon olympiavoittaja Liz Weekes.


title: Maantiejuoksu

text: Maantiejuoksu eli katujuoksu on juoksulaji, jossa kilpaillaan tyypillisesti 5 km, 10 km, puolimaratonin ja maratonin (42,195 km) mittaisilla matkoilla. Kansainvälisen yleisurheiluliiton sääntöjen mukaan muita maantiejuoksun vakiomatkoja ovat 15 km, 20 km, 25 km, 30 km, 100 km sekä maantieviesti. Maantiejuoksut tulee suorittaa kestopäällysteisillä teillä eikä reitti saa kulkea pehmeällä alustalla kuten ruohikolla.


title: Maantiejuoksu

text: Maantiejuoksuissa pidetään kirjaa ennätyksistä, vaikka reitit poikkeavat aina toisistaan. Ennätyskelpoisen reitin täytyy olla virallisen reitinmittaajan mittaama. Kilpailun lähdön ja maalin välinen etäisyys linnuntietä mitattuna ei saa olla yli 50 % kilpailtavan matkan etäisyydestä. Reitin keskimääräinen kaltevuus alaspäin ei saa olla enempää kuin 0,1 % eli esimerkiksi 10 kilometrin reitillä maali saa sijaita korkeintaan 10 metriä alempana kuin lähtö.


title: Maantiejuoksu

text: Maratonia pitempiin juoksumatkoihin viitataan yleensä nimellä ultrajuoksu. Ultrajuoksukilpailutkin voivat tapahtua maantiellä, mutta niitä järjestetään myös haastavimmissa olosuhteissa kuten polkujuoksuina.


title: Maantiejuoksu

text: Maraton kuuluu olympialaisten, yleisurheilun maailmanmestaruuskilpailujen ja yleisurheilun EM-kilpailujen ohjelmaan. Vuodesta 2016 alkaen EM-kilpailuissa tosin kilpaillaan maratonin sijaan puolimaratonilla, mikäli samana vuonna järjestetään kesäolympialaiset. Joka toinen vuosi järjestettävät EM-kilpailut osuvat siis joka toinen kerta samalle vuodelle neljän vuoden välein järjestettävien kesäolympialaisten kanssa. Puolimaratonilla järjestetään omat maailmanmestaruuskilpailut joka toinen vuosi.


title: Maantiejuoksu

text: Maantiejuoksun SM-kilpailut juostaan vuosittain keväisin ja niissä kilpaillaan puolimaratonin matkalla aikuisten sarjoissa. Kisoissa kilpaillaan myös 17- ja 19-vuotiaiden junioreiden sarjoissa 10 km matkalla. Maratonin SM-kilpailut kilpaillaan erikseen yleensä syksyllä vuosittain.


title: WayV

text: WayV (威神V, WeiShen V) on Hallyu lokalisointiprojekti NCT:n kiinalainen yksikkö. Yksikkö koostuu seitsemästä jäsenestä: Kun, Ten, Winwin, Lucas, Xiaojun, Hendery ja Yangyang.


title: WayV

text: SM Entertainment esitteli ryhmän ensimmäisen kerran 13. elokuuta 2018 nimellä "NCT Kiina". Joulukuun 31. päivänä 2018 ilmoitettiin, että ryhmä debytoi WayV:nä tammikuussa 2019 SM Entertainmentin Kiinalaisen tuotantoyhtiön, Label V:n alaisena .


title: WayV

text: Seitsemän WayV:n jäsentä olivat alun perin osa SM Rookiesia, joka on SM Entertainmentin ylläpitämä koulutusryhmä. Tammikuussa 2016 SM:n perustaja Lee Soo-man ilmoitti suunnitelmistaan uuden poikaryhmän luomiseksi, jonka useat eri yksiköt perustuvat eri puolilla maailmaa sijaitseviin kaupunkeihin.


title: WayV

text: Ten debytoi ensimmäisen ryhmän, NCT U:n kanssa 10. huhtikuuta 2016. Winwin debytoi toisen ryhmän, NCT 127:n jäsenenä 7.7.2016. Kun ja Lucas esiteltiin NCT 2018:n ja NCT U:n uusiksi jäseniksi. WayV julkistettiin ensimmäistä kertaa elokuun 13. päivänä 2018 NCT:n Twitterin kautta projektinimellä "NCT China". He vahvistivat, että ryhmän debyytti ja lopullinen nimi julkaistaisiin vuoden 2018 lopulla. Lokakuun 15. päivänä SM ilmoitti, että ryhmä debytoisi kokonaan kiinalaisella kokoonpanolla marraskuussa 2018, ja kiinalaiset markkinointikampanjat alkaisivat vuonna 2019.


title: WayV

text: 31. joulukuuta 2018 SM Entertainment julkisti NCT:n neljännen ryhmän nimellä "WayV" (威神 V). Tämä tapahtui ryhmän virallisen Weibo-tilin kautta. Yksikkö on debytoi tammikuussa 2019 SM Entertainmentin Kiinalaisen tuotantoyhtiön Label V:n alaisuudessa .


title: Tapa Paha Tapa

text:
__EISISLUETT__
Tapa Paha Tapa oli vuosina 1983–1986 toiminut helsinkiläinen synthpop-yhtye. Yhtyeen perustivat Nurmeksesta Helsinkiin muuttaneet Esa Hyvönen ja Otso Pakarinen, joka oli aikaisemmin soittanut syntetisaattoreita yhden singlen julkaisseessa Mojova Lisä -yhtyeessä. Tapa Paha Tapa teki vuonna 1983 singlen OHO!/Extend-levymerkille ja julkaisi kasettialbumin "Aurinko". Yhtye teki myös nauhoituksia myös tämän jälkeen, mutta ne jäivät kokonaan julkaisematta. Tapa Paha Tapan musiikkiin vaikuttivat esimerkiksi Tangerine Dream, Kraftwerk ja Klaus Schulze.


title: Tapa Paha Tapa

text: Tapa Pahan julkaisuista on tullut harvainaisuuksia, ja yhtyettä pidetään yhtenä suomalaisen synthpopin uranuurtajista. Vuonna 2019 Svart Records julkaisi yhtyeen tuotannosta 25 kappaletta sisältävän kokoelman "Aurinkoko".


title: Alois Hába

text:
Alois Hába (21. kesäkuuta 1893 Vizovice –
18. marraskuuta 1973 Praha) oli tšekkiläinen säveltäjä, musiikkiteoreetikko ja -pedagogi. Hänet tunnetaan mikrotonaalisen musiikin uranuurtajana.


title: Alois Hába

text: Hába opiskeli säveltämistä Vítězslav Novákin johdolla Prahassa 1914–1915 sekä Franz Schrekerin johdolla Wienissä 1917–1920 ja Berliinissä 1920–1922. Wienissä hän tutustui Arnold Schönbergin dodekafoniseen musiikkiin. Hän sai vaikutteita myös kotiseutunsa Määrin kansanmusiikista, jossa käytetään mikrointervalleja. Näiden pohjalta hän kehitti oman neljäs- ja kuudesosasäveliin perustuvan sävelkielensä, sitä tukevan teorian ja siihen soveltuvia soittimia.


title: Alois Hába

text: Hába opetti Prahan konservatoriossa vuodesta 1923, jossa hänellä oli oppilaita muun muassa Balkanin maista ja Turkista.


title: Alois Hába

text: Alois Habán tunnetuimpiin sävellyksiin kuuluu ooppera "Matka" (), joka sai kantaesityksensä 1931. Se on yhä maailman ainoa neljäsosasävelasteikkoon perustuva ooppera. Sen lisäksi hän on säveltänyt mikrotonaalista musiikkia erikoisrakenteiselle pianolle sekä jousikvartettoja.


title: Australian maantiede

text: Australia on ainoa asuttu maanosa, joka sijaitsee kokonaan eteläisellä pallonpuoliskolla. Australia on myös maanosista pienin, kuivin ja laakein. Itä-Australiassa kohoavat Australian Kordillieerit, joiden rinteet ulottuvat lumirajan yläpuolelle, jolloin laskettelukin on mahdollista. Kordillieerit laskeutuvat länsiosassaan alangoksi, jossa virtaavat maanosan tärkeimmät joet, kuten Darling ja Murray. Alangon keskialueilla on useita laskujoettomia suolajärviä. Alankoalueen länsipuolella pinnanmuodot kohoavat keskimäärin noin 300–500 metriä korkeaksi ylängöksi, joka on lähinnä kuivaa pensasaroa ja aavikkoa.


title: Australian maantiede

text: Australian suurimmat kaupungit ovat Sydney (4,4 milj. as.), Melbourne (3,9 milj.), Brisbane (1,9 milj.), Perth (1,6 milj.) ja Adelaide (1,2 milj.). Pääkaupungissa Canberrassa on 345 000 asukasta.


title: Australian maantiede

text: Koska Australia on ollut pitkään eristyksissä muista maanosista, sen luonto on saanut rauhassa kehittyä omanlaisekseen. Varsinkin mantereen eläimistö on kehittynyt pitkään muista erillään. Australiassa elää monia endeemisiä eläin- ja kasvilajeja, joita ei tavata missään muualla maapallolla. Tunnetuimpia australialaisista kasveista ovat eukalyptukset. Australia on suurimmaksi osaksi aavikkoa tai savannia. Vain itärannikolla on trooppisia ja subtrooppisia sademetsiä ja lounaisosassa on nahkealehtistä kasvillisuutta.


title: Australian maantiede

text: Australiassa on arvioitu elävän 300 000 eläinlajia, joista tunnetaan vasta kolmannes. Nisäkkäitä tunnetaan 280 lajia, lintuja yli 700 lajia, matelijoita 380 lajia, sammakkoeläimiä 120 lajia ja makeanveden kaloja noin 200 lajia. Loput lajit ovat selkärangattomia.


title: Australian maantiede

text: Mantereelle erityisen luonteenomainen on runsas pussieläinlajisto, johon kuuluvat muun muassa yli 50 kengurulajia sekä koala ja vompatit. Australian eläimistöön kuuluu myös vesinokkaeläin, joka on neljän nokkasiililajin ohella yksi maailman viidestä munivasta nisäkäslajista. Australian pohjoisosien sademetsäalueiden joissa vaanii krokotiileja, joiden saaliiksi jää silloin tällöin ihmisiäkin.


title: Riistapäivät

text:
Riistapäivät on vuodesta 1990 alkaen järjestetty kaksipäiväinen valtakunnallinen seminaaritapahtuma, jossa Suomen riistantutkimuksen, riistahallinnon ja muun riista-alan ammattilaiset esittelevät ajankohtaisia aiheita. Vuoteen 2018 tapahtuman pääjärjestäjä oli Luonnonvarakeskus ja sen edeltäjä Riista- ja kalatalouden tutkimuslaitos, vuodesta 2019 alkaen Metsähallitus.
Lähde:


title: Australian politiikka

text: Australian valtiomuoto on perustuslaillinen monarkia. Sen valtionpäämies on kuningatar Elisabet II, joka on myös Yhdistyneen kuningaskunnan kuningatar ja asuu siksi Lontoossa. Australiassa hänen valtaansa edustaa liittovaltiotasolla kenraalikuvernööri ja osavaltiotasolla kuvernöörit. Käytännössä maata johtaa pääministeri, jolla on laajat toimeenpanovaltuudet.


title: Australian politiikka

text: Australiassa on voimassa äänestyspakko ja naiset saivat äänioikeuden vuonna 1902.


title: Australian politiikka

text: Australia on liittovaltio, joka koostuu osavaltioista ja territorioista. Jokaisella osavaltiolla, Uusi Etelä-Wales, Queensland, Etelä-Australia, Tasmania, Victoria ja Länsi-Australia, on oma perustuslakinsa ja jonkun verran itsehallintoa. Lisäksi Australialla on kaksi sisäistä terriotoriota, Pohjoisterritorio (itsehallintoalue vuodesta 1978) ja Australian pääkaupunkiterritorio (itsehallintoalue vuodesta 1988), ja joukko asuttuja saaria joita hallinnoidaan territorioina.


title: Australian politiikka

text: Australian politiikkaa hallitsee kolme puoluetta:


title: Australian politiikka

text: Vuoden 2016 parlamenttivaalien jälkeen kansallispuolueen ja liberaalien koalitiolla on alahuoneessa 76 paikkaa, työväenpuolueella 69 paikkaa, vihreillä yksi paikka ja muilla neljä paikkaa. Senaatissa kansallispuolueella ja liberaaleilla 30, työväenpuoleella 26, vihreillä 9 ja muilla 11.


title: Australian politiikka

text: Parlamentissa, vaalitavan takia lähinnä ylähuoneessa, on edustettuna myös muutama pienempi puolue. Vihreillä on liittovaltion senaatissa yhdeksän paikkaa.


title: Australian politiikka

text: Ammattiliittojen keskusjärjestö ACTU edustaa noin kahta miljoonaa palkansaajaa. Vuonna 2006 pääministeri John Howardin hallituksen johdolla uudistettiin maan työlainsäädäntöä, mikä heikensi ammattiliittojen asemaa. ACTU laskee viime aikojen suuriin saavutuksiinsa maksullisen vanhempainvapaan myöntämisen vuonna 2010.


title: Australian politiikka

text: Australian kaksikamarinen liittoparlamentti. Senaattiin eli ylähuoneeseen valitaan kuuden vuoden kaudeksi 76 senaattoria, 12 kustakin osavaltiosta ja kaksi kustakin mantereen territoriosta. Kolmen vuoden välein pidettävissä vaaleissa valitaan yleensä puolet senaattoreista kerrallaan. Senaatin vaalitapa on suhteellinen. Edustajainhuoneeseen eli alahuoneeseen valitaan 150 edustajaa yhden edustajan vaalipiireistä, jotka on jaettu väkiluvun mukaan. Puolue, jolla on enemmistö alahuoneessa, muodostaa hallituksen. Myös alahuoneen vaalikausi on kolme vuotta.


title: Australian politiikka

text: Ylin toimeenpanovalta jakaantuu kenraalikuvernöörin ja pääministerin kesken.


title: Australian politiikka

text: Pääministeri ehdottaa ministereitä kansanedustajien joukosta, ja kenraalikuvernööri nimittää heidät virkoihinsa.


title: Vilém Blodek

text: Vilém František Blodek (3. lokakuuta 1834 Praha – 1. toukokuuta 1874 Praha) oli tšekkiläinen säveltäjä ja huilisti, jonka tuotanto oli aikoinaan suosittua mutta on sittemmin jäänyt aikalaissäveltäjä Bedřich Smetanan varjoon.


title: Vilém Blodek

text: Blodek aloitti 12-vuotiaana opinnot Prahan konservatoriossa, sävellyksen opettajanaan Jan Bedřich Kittl ja huilunopettajana Antonín Eiser. Lisäksi hän opiskeli pianonsoittoa yksityisesti. Vuosina 1853–1855 Blodek toimi vauraan perheen musiikinopettajana Galitsiassa. Palattuaan Prahaan hän konsertoi pianistina ja kuoronjohtajana. Vuodesta 1860 hän opetti huilunsoittoa Prahan konservatoriossa. Hän kuoli 39 vuoden iässä.


title: Vilém Blodek

text: Blodekin keskeisinä sävellyksinä pidetään vuoden 1862 huilukonserttoa ja vuoden 1867 oopperaa "V studni" ().


title: Nowra

text: Nowra on kaupunki Australiassa, Uuden Etelä-Walesin osavaltiossa. Kaupungissa oli 30 856 asukasta vuoden 2016 väestönlaskennassa, ja se sijaitsee 121 kilometriä Sydneystä lounaaseen. Nowra perustettiin vuonna 1857, ja siitä tuli kaupunki vuonna 1979. Kaupunki sijaitsee Shoalhaven-joen suistossa. Kaupungin asukkaista noin 20 prosenttia on alle 14-vuotiaita, ja noin 20 prosenttia on yli 65-vuotiaita.


title: Satu Tuuli Karhu

text: Satu Tuuli Karhu (s. 1994) on suomalainen näyttelijä. Hän on tullut tunnetuksi Sofian roolista elokuvassa "Ilosia aikoja, Mielensäpahoittaja".


title: Orange (Australia)

text: Orange on kaupunki Australiassa, Uuden Etelä-Walesin osavaltiossa. Kaupungissa oli 37 181 asukasta vuoden 2016 väestönlaskennassa, ja se sijaitsee Sydneystä länteen. Orange perustettiin vuonna 1846, ja siitä tuli kaupunki vuonna 1946. Kaupungin asukkaista noin 21 prosenttia on alle 14-vuotiaita, ja noin 17 prosenttia on yli 65-vuotiaita.


title: Parkes

text: Parkes on kaupunki Australiassa, Uuden Etelä-Walesin osavaltiossa. Kaupungissa oli 9 964 asukasta vuoden 2016 väestönlaskennassa, ja se sijaitsee noin 300 kilometriä Sydneystä luoteeseen. Parkes perustettiin vuonna 1862. Kaupungin asukkaista noin 21 prosenttia on alle 14-vuotiaita, ja noin 20 prosenttia on yli 65-vuotiaita.


title: Port Macquarie

text: Port Macquarie on kaupunki Australiassa, Uuden Etelä-Walesin osavaltiossa. Kaupungissa oli 44 811 asukasta vuoden 2016 väestönlaskennassa, ja se sijaitsee Sydneystä koilliseen. Port Macquarie perustettiin rangaistussiirtolana vuonna 1821. Se hylättiin vuonna 1830, mutta asutettiin pian uudelleen. Kaupungin asukkaista noin 17 prosenttia on alle 14-vuotiaita, ja noin 28 prosenttia on yli 65-vuotiaita.


title: Raymond Terrace

text: Raymond Terrace on kaupunki Australiassa, Uuden Etelä-Walesin osavaltiossa. Kaupungissa oli 13 301 asukasta vuoden 2016 väestönlaskennassa, ja se sijaitsee 145 kilometriä Sydneystä koilliseen. Raymond Terrace perustettiin 1830-luvulla. Nykyään kaupungissa tuotetaan esimerkiksi sitrushedelmiä ja maitotuotteita. Kaupungin asukkaista noin 21 prosenttia on alle 14-vuotiaita, ja noin 16 prosenttia on yli 65-vuotiaita.


title: Singleton (Australia)

text: Singleton on kaupunki Australiassa, Uuden Etelä-Walesin osavaltiossa. Kaupungissa oli 13 217 asukasta vuoden 2016 väestönlaskennassa, ja se sijaitsee 150 kilometriä Sydneystä pohjoiseen. Singleton perustettiin vuonna 1820, ja siitä tuli kaupunki vuonna 1836. Nykyään kaupungissa tuotetaan esimerkiksi oliiveja ja maitotuotteita. Hiilikaivokset ovat taloudellisesti tärkeitä. Kaupungin asukkaista noin 21 prosenttia on alle 14-vuotiaita, ja noin 13 prosenttia on yli 65-vuotiaita.


title: Lukáš Dostál

text: Lukáš Dostál (s. 22. kesäkuuta 2000 Brno, Tšekki) on tšekkiläinen jääkiekkomaalivahti, joka edustaa kotimaassaan Extraliga-joukkue HC Kometa Brnoa. Hän on pelannut kaudella 2018–2019 myös paljon lainalla sarjatasoa alempana 1. česká hokejová ligan SK Horácká Slavia Třebíčissä.


title: Lukáš Dostál

text: Dostál on HC Kometa Brnon kasvatti. Hän torjui kaudella 2014–2015 Tšekin C-nuorten sarjassa eniten voittoja (25) ja nollapelejä (8). Dostálilla oli myös sarjan pudotuspelien paras torjuntaprosentti (1.47) ja päästettyjen maalien keskiarvo (95,2%). Kaudella 2015–2016 hänellä oli runkosarjassa sarjan paras torjuntaprosentti (95,7%). Suurimman osan kaudestaan Dostál pelasi kuitenkin Kometan B-nuorissa, jossa hänellä oli Tšekin B-nuorten sarjan pudotuspelien paras päästettyjen maalien keskiarvo (2.11). Dostál voitti kauden päätteeksi sarjan mestaruuden. Kaudella 2016–2017 hän torjui eniten voittoja (26) Tšekin A-nuorten sarjassa yhdessä Jan Brožin kanssa, tosin Dostál pelasi Brožia yhden ottelun vähemmän.


title: Lukáš Dostál

text: Kaudella 2017–2018 Dostál debytoi miesten peleissä. Hän pelasi suurimman osan kaudestaan lainalla Tšekin toiseksi korkeimmalla sarjatasolla 1. česká hokejová ligan SK Horácká Slavia Třebíčissä, jossa Dostál pelasi 20 runkosarjaottelua torjuen kaksi nollapeliä. Dostál debytoi myös Kometa Brnon miesten Extraliga-joukkueessa, jossa hän pelasi kahdessa Mestarien liigan ottelussa. Vain 17-vuotias Dostál teki miesten pääsarjadebyyttinsä 10. lokakuuta 2017 vieraissa ruotsalaista Malmö Redhawksia vastaan. Hän lähti otteluun Kometan kakkosmaalivahtina Karel Vejmelkalle, mutta Dostál vaihdettiin joukkueen maalille noin ottelun puolivälissä ajassa 30.13, kun Kometa halusi antaa peliaikaa molemmille maalivahdeille. Dostálin siirryttyä joukkueen maalille Redhawks johti ottelua lukemin 1–0. Hän torjui ottelussa kahdeksan kertaa ja päästi yhden maalin. Redhawks viimeisteli lopulta 3–0-voiton Kometan tyhjään maaliin. Ensimmäisen pääsarjaottelunsa aloittavana maalivahtina Dostál pelasi 31. lokakuuta 2017 sveitsiläistä EV Zugia vastaan. Hän torjui Kometan 4–3-voittoon päättyneessä ottelussa 21 kertaa. Dostál ei saanut kauden aikana peliaikaa kuitenkaan Extraligassa. Hän vahvisti kevätkaudella Kometan A-nuoria, joille Dostál torjui kauden päätteeksi Tšekin A-nuorten mestaruuden.


title: Lukáš Dostál

text: Anaheim Ducks varasi Dostálin kolmannella kierroksella 85. pelaajana . Kauteen 2018–2019 hän lähti niin ikään Kometa Brnon Extraliga-joukkueen kolmosmaalivahtina Marek Langhamerille ja Karel Vejmelkalle. Marraskuussa Langhamer siirtyi kuitenkin KHL:ään, josta hänen tilalleen saapui Libor Kašík. Dostál aloitti kautensa lainalla 1. ligan SK Horácká Slavia Třebíčissä. Hän pelasi alkukaudella kaksi CHL-ottelua. Extraligassa Dostál debytoi 11. tammikuuta 2019 HC Karlovy Varya vastaan. Hän torjui Kometan 3–1-voittoon päättyneessä ottelussa 21 kertaa.


title: Lukáš Dostál

text: Dostál pelasi alle 20-vuotiaiden MM-kilpailuissa vuonna 2019, jolloin hänellä oli koko turnauksen paras torjuntaprosentti (95,7%). Valmennus valitsi Dostálin Tšekin turnauksen yhdeksi kolmesta parhaasta pelaajasta. Hänet valittiin myös sekä Sveitsiä vastaan pelatun avausottelun, Venäjää vastaan pelatun alkulohkon ottelun että Yhdysvaltoja vastaan pelatun puolivälieräottelun päätteeksi joukkueensa ottelun parhaaksi pelaajaksi. Dostál pelasi myös alle 18-vuotiaiden MM-kilpailuissa vuonna 2018. Valmennus valitsi hänet Tšekin turnauksen yhdeksi kolmesta parhaasta pelaajasta. Dostál valittiin myös Ranskaa vastaan pelatun alkulohkon ottelun päätteeksi joukkueensa ottelun parhaaksi pelaajaksi.


title: Lukáš Dostál

text: Dostál pelasi myös alle 18-vuotiaiden Ivan Hlinkan muistoturnauksessa vuonna 2017, jolloin hän voitti hopeaa. Dostál pelasi myös World U-17 Hockey Challengessa vuonna 2016. Yhteensä hän on pelannut 11 nuorten ja 43 poikien maaottelua.


title: Rotalat

text: Rotalat ("Rotala") on rantakukkakasvien (Lythraceae) heimoon kuuluva kasvisuku. Sukuun on hyväksytty kuuluvaksi 30 lajia, joiden lisäksi sukuun on kuvattu lähes 50 muutakin lajia, mutta niiden taksonominen asema on toistaiseksi epäselvä.


title: František Xaver Dušek

text: František Xaver Dušek (8. joulukuuta 1731 Chotěborky u Jaroměře – 12. helmikuuta 1799 Praha) oli tšekkiläinen säveltäjä, cembalisti ja pianisti. Hän tuli tunnetuksi enemmänkin laulajatar Josefina Duškován aviomiehenä ja Wolfgang Amadeus Mozartin majoittajana tämän Prahassa oleskelun aikana.


title: František Xaver Dušek

text: Köyhästä perheestä kotoisin ollut Dušek oppi musiikkia kylän opettajalta ja pääsi paikallisen kreivi Šporkin kustantamana musiikkioppiin jesuiittakouluun Hradec Královéssa. Vaikea loukkaantuminen keskeytti opinnot, mutta kreivin tukemana hän pääsi opiskelemaan urkujensoittoa František Václav Habermannin johdolla Prahassa ja sitten cembalonsoittoa Wienissä Georg Christoph Wagenseilin oppilaana. Hän avioitui vuonna 1776 lahjakkaan laulajattaren Josefina Hambacherin kanssa ja matkusti tämän kanssa monilla kiertueilla. Mozartin perheeseen he tutustuivat häämatkallaan Salzburgissa.


title: František Xaver Dušek

text: Dušekia pidetään merkittävänä 1700-luvun loppupuolen soitinmusiikin säveltäjänä. Valtaosa hänen tuotannostaan koostuu orkesteri-, kamariyhtye- ja pianoteoksista. Hän sävelsi muun muassa 37 sinfoniaa, 20 jousikvartettoa, 21 jousitrioa, 49 partitaa puupuhaltimille, 13 menuettia ja yhdeksän cembalokonserttoa.


title: Antifouling-valmisteet

text: Antifouling-valmisteet (kiinnittymisenestovalmisteet tai myrkkymaalit) ovat valmisteita, joita käytetään torjumaan mikrobien ja kehittyneempien kasvi- tai eläinlajien muodostaman kasvuston muodostumista ja tarttumista aluksiin, vesiviljelylaitteistoihin tai muihin vedessä käytettäviin rakenteisiin. Antifouling-valmisteet ovat erilaisia maaleja ja pinnoitteita. Yleisin käyttötarkoitus on veneiden ja laivojen vedenalaisen rungon suojaaminen siihen kiinnittyvältä kasvustosta. Rungon kasvusto lisää veden virtausvastusta, joka lisää polttoaineen kulutusta. Suomessa merkittävin haittaa aiheuttava laji on merirokko, eli näkki. Rungon puhtaana pitäminen kasvustosta on tärkeää niin taloudellisesti kuin ilmastoasiat huomioon ottaen.


title: Antifouling-valmisteet

text: Biosidiset antifouling-valmisteet sisältävät vähintään yhtä biosidista tehoainetta. Suomessa saa myydä ja käyttää ainoastaan sellaisia valmisteita, jotka ovat hyväksytty biosidiasetuksen tai kansallisen lainsäädännön mukaisesti. Turvallisuus- ja kemikaalivirasto (Tukes) pitää yllä listaa hyväksytyistä valmisteita.


title: Antifouling-valmisteet

text: Biosidisten antifoulingvalmisteiden toiminta perustuu kemiallisesti vaikuttaviin aineisiin eli tehoaineisiin. Maalit ovat suunniteltu siten, että tehoaine vapautuu maalista. Tehoaineet ovat erittäin myrkyllisiä vesieliöille. Joutuessaan kosketuksiin tehoaineiden kanssa, veneiden ja alusten runkoon kiinnittyvät eliöt kuolevat ennen runkoon kiinnittymistä. Maalit voidaan luokitella koviin, pehmeisiin ja itsekiillottuviin maaleihin sen mukaan, miten tehoaine vapautuu valmisteista.


title: Antifouling-valmisteet

text: Yleisimpiä valmisteissa käytettäviä tehoaineita ovat Kupari(II)oksidi ja kuparitiosyanaatti. Molemmat ovat luokiteltu erittäin myrkyllisiksi vesieliöille ja niillä on pitkäaikaisia haittavaikutuksia. Tehoaineiden lisäksi valmisteet sisältävät myös muita haitallisia yhdisteitä, kuten sinkkioksidia. Valmisteiden toimintaperiaatteesta johtuen tehoaineita vapautuu ympäristöön jatkuvasti koko maalin käyttöiän ajan. Satamissa onkin mitattu ympäröiviä alueita korkeampia kuparipitoisuuksia. On havaittu, että satamissa merieliöstön kuolleisuus on korkeampaa ja lisääntyminen heikompaa, kuin satamien ulkopuolella . Selittävänä tekijänä on pidetty satamien korkeita kuparin ja sinkin pitoisuuksia.


title: Antifouling-valmisteet

text: Veneiden huoltotöiden yhteydessä, venettä pestessä, maalatessa tai maalia poistettaessa on riski valmisteiden joutumisesta maaperään. Suomessa, huvivenesatamissa onkin havaittu korkeita kupari- ja sinkkipitoisuuksia satama-alueiden maaperässä. Useasti kuparipitoisuudet satamien maaperässä ylittävät PIMA-asetuksessa (Valtioneuvoston asetus (VNa 214/2007) maaperän pilaantuneisuuden ja puhdistustarpeen arvioinnista) määritetyn ylemmän ohjearvon. Ylempi ohjearvo kuvaa suurinta hyväksyttävää riskiä tavanomaista vähemmän herkässä maankäytössä, kuten teollisuus- ja varastoalueilla. Ylempi ohjearvo on asetettu joko ekologisten tai terveysriskien perusteella.


title: Antifouling-valmisteet

text: Biosidiset antifoulin-valmisteet ovat biosidivalmisteita, joiden käyttö muuhun kuin hyväksyttyyn käyttötarkoitukseen tai vastoin käyttöohjeita on kielletty. Valmisteiden haitallisuudesta johtuen niiden käyttö on kokonaan kielletty makean veden alueilla. Järvialueilla valmisteiden käytölle ei myöskään ole tarvetta, sillä merirokkoa ei tavata makeissa vesissä. Valmisteita käytettäessä tulee huolehtia, ettei valmistetta tai maalijätettä ei joudu maahan tai vesistöön. Ellei maalausta suoriteta siihen tarkoitetulla kovalla alustalla, tulee maaperä suojata esim. kestopeitteellä. Maalijäte on kerättävä talteen ja hävitettävä vaarallisena jätteenä.


title: Antifouling-valmisteet

text: Valmisteiden käytöstä johtuvia ympäristöhaittoja voidaan vähentää käyttämällä valmisteita käyttöohjeiden mukaisesti. Lisäksi haittoja voidaan vähentää vähentämällä valmisteiden käyttöä. Biosidisten valmisteiden käyttö ei ole välttämätöntä, sillä veneiden rungot voidaan pitää puhtaana myös mekaanisella puhdistuksella. Tähän tarkoitukseen on kehitetty useita erilaisia menetelmiä. Vene voidaan esimerkiksi pestä siihen tarkoitetulla harjapesurilla. Kauden aikana 1-3 pesua riittää pitämään veneen rungon puhtaana, jolloin biosidisten antifouling-valmisteiden käytöstä voidaan luopua kokonaan. Suomessa ensimmäinen harjapesuri asennettiin Hangon itäsatamaan ja on veneilijöiden käytöstä vuonna 2019. Venettä ei tarvitse maalata myöskään silloin, jos venettä säilytetään kuivalla maalla, esim. venenostimen, trailerin tai telakan päällä.


title: Miloslav Ištvan

text:
Miloslav Ištvan (2. syyskuuta 1928 Olomouc
– 26. tammikuuta 1990 Brno) oli tšekkiläinen säveltäjä, musiikkiteoreetikko ja -pedagogi. Hän toi eurooppalaisen modernin musiikin vaikutteita sekä omaan että oppilaidensa musiikkiin.


title: Miloslav Ištvan

text: Ištvan aloitti viulu- ja piano-opinnot lapsena ja opiskeli säveltämistä yksityisesti František Suchýn ja myöhemmin Vilém Petrželkan johdolla. Vuosina 1947–1948 hän opiskeli Brnon konservatoriossa musiikin teoriaa ja historiaa ja siirtyi sitten Janáček-akatemiaan (JAMU) Jaroslav Kvapilin oppilaaksi. Kvapilin myöhäisromanttisen tyylin sijasta Ištvan kiinnostui Leoš Janáčekin, Igor Stravinskyn ja Arnold Schönbergin musiikista. Vuodesta 1965 hän toimi itse luennoijana JAMU-oppilaitoksessa. Professuurista hän kieltäytyi 1980-luvun alussa siihen liittyneiden poliittisten ehtojen vuoksi.


title: Miloslav Ištvan

text: Ištvanin varhaistuotanto sai vaikutteita kansanmusiikista sekä Janáčekilta, Bartókilta ja Prokovjevilta. 1960-luvun keskivaiheilla Ištvan kiinnostui rytmistä ja lyömäsoitinten käytöstä, ja vähitellen hänen musiikkinsa tuli yhä moninaisempia vaikutteita eri puolilta Alfred Schnittken tapaan, antiikin musiikista jazziin ja rockiin. Hänestä tuli myös Tšekin tuotteliain näyttämömusiikin tekijä, joka sävelsi neljän vuosikymmenen aikana lähes neljäkymmentä näyttämöteosta.


title: IPhone XR

text:
iPhone XR on vuonna 2018 julkaistu Applen puhelinmalli, joka on iPhone XS:n ja iPhone XS Maxin seuraaja.
Näyttö on 6,1-tuumainen. Takakamera on 12 megapikseliä ja etukamera 7. Käyttöjärjestelmä on iOS 12.
iPhone XR:n saa väreissä: musta, valkoinen, sininen, keltainen, punainen ja koralli.


title: The Twelve Apostles

text: The Twelve Apostles (Kaksitoista apostolia) ovat merestä esiin työntyvät kalkkikivipaadet Australian etärannikolla Victorian osavaltiossa.


title: The Twelve Apostles

text: Kaksitoista apostolia on yksi Australian suosituimmista nähtävyyksistä. Se sijaitsee noin 230 kilometrin päässä Melbournesta länteen Great Ocean Roadin varrella. Varsinkin auringonlaskun aikaan paikalle tehdyt valokuvauspaikat ovat täynnä kuvaajia. Matkailijoita lennätetään kivipaasien yllä myös helikoptereilla.


title: The Twelve Apostles

text: Kivipaasien nimi on harhaanjohtava, sillä niitä on kahdeksan. Ennen vuotta 2005 niitä oli yhdeksän, mutta yksi niistä sortui eroosion vaikutuksesta.


title: Verner Aurola

text: Verner Johannes Aurola, vuoteen 1919 Mallat (31. tammikuuta 1899 Jääski – 24. lokakuuta 1969 Helsinki) oli rovasti, Helsingin NMKY:n pääsihteeri ja kristillinen kirjailija.


title: Verner Aurola

text: Verner Aurolan vanhemmat olivat räätäli Matti Mallat ja Anna Pöhö ja puoliso vuodesta 1938 Linda Viktoria Gustava Welroos. Geologi Erkki Aurola oli hänen nuorempi veljensä. Verner Aurola tuli ylioppilaaksi Sortavalan lyseosta 1918, suoritti teologian erotutkinnon 1922 ja vihittiin papiksi 1924. Hän suoritti Yhdysvalloissa Springfieldin yliopistossa Bachelor of Science -tutkinnon 1931 ja teologian kandidaatti hänestä tuli Suomessa 1948. Aurola oli Helsingin keskusvankilan apulaisopettaja 1924–1928. Tammisaaren pakkotyölaitoksen vt. pastori hän oli 1924–1928, Tilkan päällikköpastori 1941–1943 ja Töölön seurakunnan virallinen apulainen 1943–1944. Helsingin NMKY:n pääsihteeri Aurolasta tuli 1928. Hän toimi myös opettajana ja NMKY:n julkaisemien lehtien "Nuori Mies" ja "Veljesvartio" sekä Helsingin NMKY:n "Kuukauslehden" päätoimittajana, samoin kuin "Kirkon Nuorison" toimitussihteerinä 1934–1939 ja "Uuden Suomen" pyhäpäiväsivun toimittajana 1945–1957. Aurolalla oli useita luottamus- ja järjestötehtäviä ja hän julkaisi kristillisiä teoksia. Sota-aikana Aurola toimi sotasairaalan pappina, rovastin arvonimen hän sai vuonna 1947.


title: Salibandyn Champions Cup 2013

text: Champions Cup 2013 oli järjestyksessään 21. salibandyn seurajoukkueiden Euroopan-mestaruusturnaus. Se pidettiin 2.-6. lokakuuta 2013 Tampereella. Champions Cupin voitti 2013 miehissä ruotsalainen IBF Falun ja naisissa niin ikään ruotsalainen Rönnby IBK.


title: Salibandyn Champions Cup 2013

text: Turnaukseen osallistui, Suomen, Ruotsin, Sveitsin ja Tšekin mestarit, toinen joukkue järjestäjämaasta ja 2012 EuroFloorball Cupin voittaja.


title: Australian kansallismuseo

text: Australian kansallismuseo () on Australian pääkaupungin Canberran pohjoisosissa, Lake Burley Griffin -tekojärven rannalla sijaitseva kansallismuseo. Se on yksi Australian monista kansallisista museoista.


title: Australian kansallismuseo

text: Instituutiona Australian kansallismuseo on melko nuori, vuonna 1980 perustettu julkisesti rahoitettu organisaatio. Erilaisia aikeita ja ehdotuksia kansallismuseon perustamiseksi oli jo edeltävän sadan vuoden aikana. Museoon sijoittuu Australian kansallisen historian kokoelma. Yleisellä tasolla kansallismuseon kokoelmat ja näyttelytoiminta jaetaan kolmeen teema-alueeseen: 1. Aboriginaalien ja Torresinsalmen saarten asukkaiden historia ja kulttuuri, 2. Australian historia ja yhteiskunta vuodesta 1788 lähtien ja 3. Ihmisen vuorovaikutus ympäristön kanssa. Museon kokoelmiin kuuluu noin 210 000 esinettä tai muuta nimikettä.


title: Australian kansallismuseo

text: Australian parlamenttitaloa vastapäätä sijaitsevan kansallismuseon nykyrakennuksen ovat suunnitelleet vuonna 1997 voittamansa suunnittelukilpailutyön pohjalta arkkitehdit Ashton Raggatt McDougall ja Robert Peck von Hartel Trethowan. Museo avautui yleisölle vuonna 2001. Kokonaiuutta on sittemmin laajennettu esimerkiksi kahvilarakennuksella. Rakennuksen arkkitehtuuri herätti huomiota heti avajaisvuonna 2001. Sitä kritisoitiin plagioinnista, sillä aboriginaalien näyttelyn käsittämä rakennus katon zikzak-koristeluineen sisältää arvioiden mukaan suoraa kopiota arkkitehti Daniel Libeskindin Berliinin holokaustimuseoon tekemiästä suunnittelutyöstä. Puolustuksena arkkitehti Raggatt vastasi tähän halunneensa verrata Australian alkuperäisasukkaiden kohtelua juutalaisten holokaustikokemuksiin.


title: Salibandyn Champions Cup 2012

text: Champions Cup 2012 oli järjestyksessään 20. salibandyn seurajoukkueiden Euroopan-mestaruusturnaus. Se pidettiin 3.-7. lokakuuta 2012 Uumajassa. Champions Cupin voitti 2012 miehissä ruotsalainen Storvreta IBK ja naisissa niin ikään ruotsalainen IKSU.


title: Salibandyn Champions Cup 2012

text: Turnaukseen osallistui, Suomen, Ruotsin, Sveitsin ja Tšekin mestarit, toinen joukkue järjestäjämaasta ja 2011 EuroFloorball Cupin voittaja.


title: Salibandyn Champions Cup 2012

text: Miehet


title: Salibandyn Champions Cup 2012

text: Naiset


title: Kansallinen teknillinen yliopisto

text: Kansallinen teknillinen yliopisto () on julkinen yliopisto, joka sijaitsee Quitoin kaupungissa Ecuadorissa. Yliopisto on perustettu vuonna 1869, ja sen tiedekunnat ovat pääosin teknisiä, niin kuin tietotekniikka ja insinöörikoulutus.


title: Keshi yená

text: Keshi yená on curaçaolainen ruokalaji, joka koostuu täytetystä juustokiekosta.


title: Keshi yená

text: Keshi yenán nimi on papiamentua ja se tarkoitaa kääntäen täytettyä juustoa.


title: Keshi yená

text: Alankomaat valloittivat Curaçaon Espanjalta 1600-luvulla ja alankomaalaisten siirtolaisten myötä saarille saapuivat myös suuret juustokiekot. Curaçao oli myös merkittävä orjakaupan keskus ja paikalliset orjat aloittivat juustokiekkojen täyttämisen.


title: Keshi yená

text: Juustot olivat alun perin tavallisimmin Edamia tai Goudaa ja täyte esimerkiksi kanaa, vihanneksia, hedelmiä ja mausteita. Tavallisia täytteitä ovat sellaiset elintarvikkeet, jotka ovat jääneet yli muusta ruuanlaitosta. Eri täytteitä ja valmistustapoja onkin useita.


title: Keshi yená

text: Keshi yenáa valmsitetaan Curaçaolla, Aruballa ja Bonairella. Keshi yenán valmistus kotioloissa on vähentynyt, mutta annosta tarjoillaan yleisesti ravintoloissa. Paikalliset syövät sitä enimmäkseen juhlapäivinä esimerkiksi juuston kalliin hinnan takia. Juustoa käytetään paikallisessa keittiössä vain harvoin muiden ruokalajien valmistukseen. Ravintoloissa annosta tarjoillaan usein myös turisteille. Keshi yenáa on kuvailtu joskus Curaçaon kansallisruuaksi.


title: Konnankoukku

text: Konnankoukku (The Mediterranean Caper, 1973). Suomentanut Pirjo Latvala. WSOY, 1980 on Clive Cusslerin esikoisromaani.


title: Konnankoukku

text: Kirjan erikoisuus on se että se alkaa suoraan päätarinalla, ilman historiallista esipuhetta.


title: Konnankoukku

text: Kreikan rannikolla on NATOn lentokenttä jolle omituinen ensimmäisen maailmansodan aikainen kaksitaso hyökkää; kesken kaiken paikalle lentää amerikkalainen NUMAn Catalina -lentovene joka taitavalla ohjailulla ja kivääritulituksella karkottaa hyökkääjän.


title: Konnankoukku

text: Koneessa ovat majuri Dirk Pitt ja kapteeni Al Giordino; tämä on heidän ensiesittelynsä.


title: Konnankoukku

text: Varsinainen tapahtumien kulku käynnistyy kun Pitt huomaa että syvyysluotaimien vaijerien katkeaminen ei olekaan vahinko vaan tahallista; joku on räjäyttänyt niitä poikki.


title: Konnankoukku

text: Tästä alkaa huikea piiloleikki häikäilemättömien gangsterien kanssa; pääroistoksi osoittautuu lakia pakoileva entinen natsiupseeri joka paljastuu yksinkertaisella tavalla: hän on murhannut erään erakkona eläneen saksalaisen upseerin ja ottanut tämän henkilöyden - mutta ei tiennyt miksi tämä oli kalju; roisto luuli että kyseessä olisi ollut vanha preussilainen sotilastapa eli ajeli päänsä kaljuksi, mutta oikeasti kyseessä oli harvinaisen ihotaudin aiheuttama hiusten menetys ja vaalea sänki joka miehen päähän nousee vankeudessa toimittaakin hänet hirttolavalle.


title: Konnankoukku

text: Pitt voittaa lopulta ja kaiken huipuksi hän saa palkkionaan vaivoistaan pääroistolle kuuluneen upean Maybach-Zeppelin -loistoauton jolla hän kirjan lopussa poistuu paikalta, tietenkin kauniin tytön kanssa.


title: Maratonjuoksun Suomen-mestaruuskilpailut

text: Maratonin SM-kilpailut käydään vuosittain ja niihin voi osallistua suomalaisten yleisurheiluseurojen juoksijat, jotka ovat rikkoneet kilpailuun vaadittavan tulosrajan, mikäli sellainen on asetettu. Kilpailuissa on sarjat miehille ja naisille. Suomen Urheiluliiton mestaruuskilpailusäännöt eivät aseta mitään tiettyä ajankohtaa jolloin maratonin SM-kilpailut tulisi järjestää, mutta viime vuosina suomenmestaruudet on ratkottu yleensä syyskuun aikana jonkin massamaratonin yhteydessä.


title: Jäinen hauta

text: Jäinen hauta (Iceberg, 1975). Suomentanut Erkki Hakala. WSOY, 1978 on Clive Cusslerin järjestyksessä toinen ja myös suomennoksena toinen jännitysromaani.


title: Jäinen hauta

text: Islannin lähellä erään jäävuoren sisällä on palaneen aluksen hylky. Majuri Dirk Pitt laskeutuu helikopterilla jäävuorelle ja tutkii hylyn; se osoittautuu odotetusti tutkimusalukseksi muutetuksi huvipurreksi; omistaja ja koko miehistö vaikuttaa palaneen hengiltä.


title: Jäinen hauta

text: Pittin mukana oleva tiedemies Willi Hunniwell on omituisen hermostunut; kun he lentävät Islantiin niin yllättäen heidän kimppuunsa hyökkää pieni liikesuihku ja heitä tulitetaan siitä konetuliaseella. Pittin lentotaito suistaa hyökkääjän mereen ja Pitt tekee rajun pakkolaskun Islannin rantaveteen.


title: Jäinen hauta

text: Hunnewell on saanut osumia ja kuolee käsiin; viime sanoinaan hän lausuu oudon runonpätkän joka sittemmin selviää olevan Coleridgen kuuluisasta runosta Vanhan merimiehen tarina.


title: Jäinen hauta

text: Kun Pitt on lääkärin hoidettavana paikalle kävelee nopeasti kaksi roistoiksi selviävää poliisia joiden tarkoitus on tappaa Pitt ja lääkäri; ovelalla menettelyllä molemmat voitetaan.


title: Jäinen hauta

text: Pitt tapaa nyt amiraali Sandeckerin ja tämä tuo mukanaan sihteerinsä Tidi Royalin; yhdessä he käyvät tapaamassa palaneen laivan perijää Kirsti Fyrietä joka on kuolleen omistajan sisar.


title: Jäinen hauta

text: He tapaavat myös tämän miesystävän Oskar Rondheimin joka onkin roisto; Pitt huomaa tämän seikan ja alkaa amiraalin ällistykseksi esiintyä yksinkertaisena homoseksuaalina - eli uskottelee olevansa harmittava mutta vaaraton idiootti.


title: Jäinen hauta

text: Pitt sukeltaa kadonneen liikesuihkun hylkyyn ja löytää todisteita omituisesta juonittelusta; he joutuvat nyt avomerellä osin sumun suojassa rajuun taisteluun aseistettua kantosiipialusta vastaan ja voittavat tämän improvisoiduilla polttopulloilla.


title: Jäinen hauta

text: Keflavikin tukikohdasta löytyy mekaanikko joka on korjannut konetta ja kertoo olennaiset tiedot. Paluumatkalla Pitt törmää erääseen kansallisen tiedusteupalvelun NIA:n agentiin jonka peitehahmo on taksimies; yhdessä he vaihtavat tietoja ja sopivat mitä tehdään.


title: Jäinen hauta

text: Rondheim järjestää runoillan jonka päätteeksi vieraat kaapataan; heidät viedään enemmän tai vähemmän liikuntakyvyttömiksi pahoinpideltyinä erämaahan jossa odottaa ison helikopterin hylky - siis lavastetaan lento-onnettomuus; Rondheim itse pieksää Pittin karatella mutta yllättäen selviää että saatuaan kylmällä vedellä hautomisen avulla turvonneet silmänsä auki hän pystyykin kiipeämään rotkosta ja erätaitojensa avulla pääsemään eräälle majalle jossa on radio; vaikka yhtään helikopteria ei ole sabotaasin vuoksi kunnossa löytyy parempaa: lentokuntoinen Ford Trimotor jonka avulla uhrit pelastetaan erämaasta; vain yksi vanha mies menehtyy voimiensa loppuessa.


title: Jäinen hauta

text: Nyt alkaa huikea loppuottelu Disneylandissa; Pitt joutuu otteluun Rondheimia vastaan ja roisto saa kauhukseen todeta ettei hänen avuttomaksi homoksi luulemansa Pitt olekaan sellainen vaan vielä pahempi tappelija kuin hän itse: roisto viedään paikalta raajat murskana.


title: Jäinen hauta

text: Pitt selvittää vielä välinsä Kirsti Fyrien kanssa ja kävelee kohti auringonlaskua.


title: Jäinen hauta

text: Pitt ostaa pelastustyössä käytetyn vanhan lentokoneen josta tuleekin hänen kokoelmiensa pitkäaikainen keskipiste.


title: Thomas Chessell

text: Thomas Edmund Malcolm ”Tom” Chessell (1. huhtikuuta 1914 Ashfield – 9. toukokuuta 1992 Chevron Island) oli australialainen soutaja ja olympiamitalisti.


title: Thomas Chessell

text: Chessell voitti kahdeksikoissa olympiapronssia Helsingissä 1952.


title: Geoffrey Williamson

text: Geoffrey ”Geoff” Williamson (10. heinäkuuta 1923 Sydney – 17. syyskuuta 2009 Ryde) oli australialainen soutaja ja olympiamitalisti.


title: Geoffrey Williamson

text: Chessell voitti kahdeksikoissa olympiapronssia Helsingissä 1952. Hän kilpaili myös perämiehettömissä nelikoissa Melbournen kesäolympialaisissa 1956. Williamson kuoli 86-vuotiaana 17. syyskuuta 2009.


title: Vixen 03

text: Vixen 03 (1978) on Clive Cusslerin jännitysromaani


title: Vixen 03

text: Kalliovuoret 1953: raskaaseen C97 Stratocruiser -kuljetuskoneeseen lastataan ydinkranaattien kuljetukseen tehtyjä terässäiliöitä joissa on taistelulaivan ammuttaviksi tarkoitettuja 406 mm kaasukranaatteja.


title: Vixen 03

text: Tehtävän koodinimi on VIXEN 03.


title: Vixen 03

text: Koneen ohjaaja saa yksityiskohtaiset ohjeet amiraali Walter Bassilta ja kone katoaa lumimyrskyyn; koskaan se ei saavu perille ja lopulta sen etsinnästä luovutaan.


title: Vixen 03

text: 1990-luku: paljastuu että koneesta on särkynyt yksi potkuri ja se on tehnyt mahalaskun pienen tekojärven jäälle mutta uponnut jään läpi ennen kuin miehistö pääsee ulos.


title: Vixen 03

text: Lomaileva Dirk Pitt löytää hylyn jäännökset ja selvittää uskomattoman palapelin; jo eläkeläinen amiraali Bass löytyy ja kaasukranaatit nostetaan; kahdeksan niistä puuttuu mutta se selviää nopeasti: eräs entinen sukeltaja on nostanut ne ja myynyt.


title: Vixen 03

text: Amiraali Sandecker murisee aluksi tapansa mukaan mutta lähtee operaatioon mukaan.


title: Vixen 03

text: Pitt ja kranaatteja jäljittämään avustanut eversti Abe Steiger jäljittävät ja nitistävät kranaatit anastaneen juonittelijan ja hänen kovapintaisen vaimonsa.


title: Vixen 03

text: Monimutkaisella juonittelulla melkein kaikki kranaatit löytyvät, vain kaksi jää kateisiin; paljastuu että ne on saanut haltuunsa terroristiryhmä joka aikoo ampua ne keskelle Washington D.C.a romuttamosta ostetun taistelulaivan tykeillä; alusta on kevennetty niin paljon että se pääsee pitkin Potomac-jokea kyllin lähelle tuhotakseen kaupungin historialliset muistomerkit - eritoten Yhdysvaltain kansallisarkistonn jossa säilytetään itsenäisyysjulistusta ja perustuslakia; tulenjohtajana on mies joka ajelee lakaisuautolla - sotilaspoliisit saavat hänet liian myöhään kiinni.


title: Vixen 03

text: Pitt, kaksi amiraalia ja eversti Steiger yhdessä lähtevät hyökkäykseen jonka lopputuloksena Sandecker ja Steiger lentävät merelle viimeinen kaasukranaatti helikopteriinsa laskuvarjosta tarttuneena; Pitt menee perään ja onnistuu katkaisemaan melkein kaikki köydet argonlaserilla - laite tosin ylikuumenee ja palaa ennen kaikkien katkomista, mutta rohkeaalla syöksyllä ne katkeavat ja kranaatti putoaa mereen jossa se on vaaraton.


title: Vixen 03

text: Jokseenkin samalla hetkellä amiraali Bass kuolee vuoteeseensa.


title: Vixen 03

text: Lopuksi presidentin määräyksestä Kaukoidässä oleva, siihen asti myrkkykaatopaikkana eristetty Rongelon saari jossa kaasua kokeiltiin tuhotaan ydinkärjellä.


title: David Anderson

text: David Rollo ”Dave” Anderson (s. 8. huhtikuuta 1932) on australialainen kilpauransa päättänyt soutaja ja olympiamitalisti.


title: David Anderson

text: Anderson voitti kahdeksikoissa olympiapronssia Helsingissä 1952. Hän kilpaili myös perämiehettömissä nelikoissa Melbournen kesäolympialaisissa 1956.


title: Florent Couao-Zotti

text: Florent Couao-Zotti (s. 1964, Pobé, Benin) on sarjakuvien, näytelmien ja novellien kirjoittaja, joka asuu Cotonoussa, Beninissä, jossa hän opettaa kirjallisutta oppikouluissa.


title: Florent Couao-Zotti

text: Florent Couao-Zotti on opiskellut kirjallisuutta Beninin kansallisessa yliopistossa ja toiminut kouluttajana ja kulttuurialan yrittäjänä Kinshasassa ja Angoulemessa. Sen jälkeen hän on harjoittanut journalismia toimimalla kulttuurikolumnistina ja satiirisen lehtien toimittajana.


title: Florent Couao-Zotti

text: Florent Couao-Zottin mielestä novelli on kaikkein sopivin Afrikan mantereelle, jossa kirjoittaminen ei ole tärkeä osa sen kulttuuria. Hänen kirjoitustensa tarkoitus on myös tuhota sinnikkäästi eläneitä latteuksia, joita on haluttu yhdistää Afrikkaan, ja joita kirjallisuus usein vaalii.


title: Florent Couao-Zotti

text: Novellikokoelmassaan "L'homme dit fou et la mauvaise foi des hommes", Florent vie meidät kauas yleisistä Afrikkaa koskevista kliseistä, länsiafrikkalaisen kaupungin rähjäisille alueille, joissa on epäilyttäviä henkilöitä, jotka takertuvat materialismiin ja köyhyyteen pyrkiessään mahdottomaan lunastukseen rakkauden kautta.


title: Florent Couao-Zotti

text:
Abdourahman A. Waberi kirjoittaa: ”Jos pitäisi löytää yksi yhteinen teema hänen novellikokoelmansa kymmenelle tarinalle, se olisi katu, sen rappeutuneisuus ja vaarat, sen epätoivo ja rumuus.” Tällainen sosiaalinen juurtuneisuus kiihottaa Couao-Zotin mielikuvitusta, joka paljastaa ihmisyyden alapuolella elävän väestön sisäisen maailman, ihmiset jotka asuvat alueilla, joita ei voi suositella matkailijoille. Joidenkin mukaan hän rypee kurjuudessa ja saa tyydytystä kuvatessaan "likaisia seksiansoja" ja "ghetton lurjuksia".
Florent Couao-Zotti pistää kynällään paikkaan, jossa se koskee eniten. Hän kutsuu meidät epämiellyttävälle kirjalliselle retkelle afrikkalaisen yön päätekohtaan, joka on kaukana tavallisista stereotypioista, ja tarttuu yhteiskuntaan, jonka toimimattomuus tarjoaa hänelle loputtoman aineiston kirjoittamiseen. Siinä mielessä Florent Couao-Zotti uudistaa kirjailijan perinteisen etuoikeuden, joka on todistaminen.


title: Florent Couao-Zotti

text: "Perimme ranskan kielen. Iloni on muotoilla sitä, kunnes se huutaa kaiken ulos minusta. Tämä cocktail-kieli on velvollisuus ja myös valtava haaste."


title: Florent Couao-Zotti

text: "Lapsen kuningaskunta Afrikka, kuten Senghorilla oli tapana sanoa, jossa kaikki on hiljaista, missä et koskaan voi palata juurillesi. Se on sitä, mitä näet huonoissa elokuvissa - me kutsumme kotona niitä calebasse-elokuviksi - täynnä auringonlaskuja, lampaita ja majoja. Tumeltumaton maa, esihihistorian ajoista asti, paratiisi."


title: Florent Couao-Zotti

text: "Otan peilini ja tarkastelen ympäriinsä tätä miesten, naisten ja lasten moninaisuutta, katson kun he elävät, taistelevat, rakastavat ja kuolevat, kirjoitan heidän harhailustaan.


title: Australian kansallisgalleria

text: Australian kansallisgalleria () on Australian pääkaupungissa Canberrassa toimiva kansallinen taidemuseo. Se on yksi Australian monista kansallisista museoista.


title: Australian kansallisgalleria

text: Vuonna 1967 Australian silloinen pääministeri Harold Holt ilmoitti, että maan hallitus rakentaisi Australian kansallisgallerian Canberraan kansallisen taidekokoelman sijoituspaikaksi. Maan hallituksen hyväksynnän jälkeen (1970), suunnitelmakilpailun voittanut arkkitehti Colin Madigan nimitettiin jatkokehittämään kokonaisuutta, johon kansallisgallerian lisäksi kuuluu Australian korkeimman oikeuden tilat. Rakennuksen päämateriaaliksi tuli betoni, ja rakennuksessa on myös suuria lasiseiniä. Sisääntulotasolla on käytetty suuria tiililaattoja, ja ylemmän tason galleriatiloissa puuta (tulip oak). Rakennustyöt toteutettiin vuosina 1974–1982. Kokonaisuuteen kuuluva Korkeimman oikeuden rakennus valmistui 1980 ja kansallisgallaria 1982. Kuningatar Elizabeth II avasi Australian kansallisgallerian 12. lokakuuta 1982.


title: Australian kansallisgalleria

text: Arkkitehti Andrew Andersen suunnitteli tilapäisnäyttelyille tarkoitetun siipirakennuksen, ja se rakennettiin vuonna 1997. Siipirakennuksessa on käytetty osin graniitilla verhoiltuja graniittipaneeleja. Laajennuksen yhteydessä muodostettiin piha-alueelle taiteilija Fiona Hallin suunnittelema patsaspuisto. Se on osa laajempaa useiden kuvanveistäjien ja arkkitehtien suunnittelemaa patsaspuistoa.


title: Australian kansallisgalleria

text: Rakennuksen laajennusosan (Stage 1) suunniteltiin myös Andrew Andersonsin johdolla. Laajennusosaa rakennettin loppuvuodesta 2007 syyskuulle 2010. Yleisölle uudet tilat avattiin 1. lokakuuta 2010.


title: Australian kansallisgalleria

text: Kansallisgalleria perustettiin Australian kansallisen taidekokoelman säilytämiseksi, kartuttamiseksi ja esittelemiseksi. Taidemuseon pysyvä kokoelma voidaan jakaa viiteen eri pääteema-alueeseen: Australian taide, aboriginaalien ja Torresinsalmen asukkaiden taide, eurooppalainen ja amerikkalainen taide, aasialainen taide ja Tyynenmeren seudun taide.


title: Fox Corporation

text: Fox Corporation (alunperin tunnettiin nimellä New Fox) on yhdysvaltalainen mediakonserni, joka syntyi Disney-yhtiön ostettua 21st Century Foxin elokuva- ja kaapelitelevisiotoiminnan. Yhtiöön kuuluvat ne 21st Century Foxin osat, joita Disney ei ostanut, kuten Fox Broadcasting Company, Fox News, Fox Business, Fox Sports, Big Ten Network ja muita televisiokanavia.


title: Fox Corporation

text: Yhtiö muodostettiin 1. tammikuuta 2019, ja sen varsinaisen toiminnan on tarkoitus käynnistyä tammikuun viimeisellä viikolla. Sen sisaryhtiö on News Corp, jonka toiminta keskittyy sanomalehti- ja kirjakustannukseen. Molemmat yhtiöt kuuluvat Rupert Murdochin ja hänen perheensä hallintaan.


title: Churwalden

text: Churwalden on kunta Sveitsissä Graubündenin kantonissa. Siellä on runsaat 2 000 vakinaista asukasta. Churwalden on yksi Plessurin hallinnollisen alueen () kuudesta kunnasta. Nykyinen Churwaldenin kunta perustettiin vuonna 2010, kun kolme kuntaa, Malix, Parpan ja vanha Churwaldenin kunta, yhdistyivät.


title: Churwalden

text: Churwalden sijaitsee Plessurjokeen laskevan Rabiosajoen laaksossa viitisen kilometriä Churista etelään.


title: Churwalden

text: Churwalden muodostaa yhtenäisen matkailualueen Vaz/Obervaziin kuuluvien Lenzerheiden ja Valbellan kanssa.


title: Veysonnaz

text: Veysonnaz on kunta Sveitsissä Valais’n kantonissa. Siellä on runsaat 600 vakinaista asukasta. Veysonnaz on yksi Sionin hallinnollisen alueen () viidestä kunnasta.


title: Veysonnaz

text: Veysonnaz sijaitsee Rhônen laakson etelärinteellä pari kilometriä Sionista etelään.


title: Veysonnaz

text: Veysonnaz on osa 4 Vallées’n matkailualuetta.


title: Salibandyn Champions Cup 2011

text: Champions Cup 2011 oli järjestyksessään 19. salibandyn seurajoukkueiden Euroopan-mestaruusturnaus. Se pelattiin lokakuussa 2011 Tšekin Mladá Boleslavissa. Champions Cupin voitti 2011 miehissä suomalainen SSV, jolle mestaruus oli toinen sen voitettua edellisen kerran 2009. Naisissa mestaruutta juhli ruotsalainen Djurgårdens IF.


title: Salibandyn Champions Cup 2011

text:
Vuonna 2011 Euroopan seurajoukkueiden mestaruusturnaus pelattiin ensi kertaa uudella nimellä ja järjestelmällä. Vielä edellisenä vuonna turnaus kantoi nimeä EuroFloorball Cup ja siihen osallistui miehissä, sekä naisissa 8 joukkuetta.
Vuodesta 2011 lähtien Euroopan parhaat seurajoukkueet pelaavat Champions Cupissa ja 5. ja huonommin sijoitettujen maiden joukkueet EuroFloorball Cupissa.


title: Salibandyn Champions Cup 2011

text: Miehet


title: Salibandyn Champions Cup 2011

text: Naiset


title: John C. Bogle

text: John C. ”Jack” Bogle (8. toukokuuta 1929 Montclair, New Jersey – 16. tammikuuta 2019 Bryn Mawr, Pennsylvania) oli yhdysvaltalainen sijoittaja, yritysjohtaja ja lahjoittaja. Hän keksi indeksirahastot ja perusti vuonna 1975 niitä ensimmäisenä tarjonneen ja maailman suurimmaksi kasvaneen Vanguard-sijoitusrahastoyhtiön.


title: John C. Bogle

text: Jack Bogle valmistui Princetonin yliopistosta 1951 ja sai työpaikan yhdestä ensimmäisistä sijoitusrahastoja tarjonneista yhtiöstä nimeltä Wellington Fund. Hän eteni yrityksen hallituksen puheenjohtajaksi. Vuonna 1974 hän perusti asiakkaiden omistaman Vanguard-sijoitusrahastoyhtiön ja keksi asiakkaiden kustannuksia säästävät passiiviset indeksirahastot. Ne eivät yritä voittaa kilpailijoita poimimalla parhaiksi katsomiaan osakkeita, vaan ostavat osakkeita kaavamaisesti niin, että rahastojen arvo nousee tai laskee pörssikurssien keskimääräisen muutoksen verran.


title: John C. Bogle

text: Vuonna 1999 "Fortune"-talouslehti nimesi Jack Boglen yhdeksi neljästä vaikutusvaltaisimmasta sijoittajasta 1900-luvulla. Sijoittaja Warren Buffett kutsui Boglea vuonna 2017 sankariksi, jonka hän arvioi tuoneen sijoittajille vuosien varrella kymmenien miljardien dollarien tuotot sen sijaan, että ne olisivat kuluneet aktiivisten sijoitusrahastojen korkeisiin hallinnointipalkkioihin. "Time"-lehti nimesi Jack Boglen yhdeksi vuoden 2004 sadasta vaikutusvaltaisimmasta ihmisestä maailmassa.


title: Abbasidikalifaatti

text: Abbasidikalifaatti (, "") oli kolmas Islamilainen kalifaatti. Sen perusti Muhammedin sedän Abbas ibn Abdul-Muttalibin (566-653) – jonka mukaan kalifaatti on nimetty – perillinen. Abbasidit hallitsivat suurinta osaa kalifaattia pääkaupungistaan Bagdadista käsin kalifeina kaadettuaan Umaijadien kalifaatin vuonna 750 päättyneessä Abbasidien vallankumouksessa.


title: Abbasidikalifaatti

text: Abbasidikalifaatin hallinto keskitettiin aluksi Kufaan, mutta vuonna 762 kalifi Al-Mansur perusti Bagdadin kaupungin lähelle muinaisen Sasanian pääkaupunkia Ktesifonia. Abbasidien ajanjaksoa leimasi riippuvuus Persian byrokraattien (erityisesti Barmakid-suvun) hallitsemista alueista sekä arabimaiden ulkopuolisten muslimien lisääntyvä määrä "ummassa" (islamin uskovien yhteisö). Hallitseva eliitti omaksui laajasti persialaiset tavat ja he alkoivatkin tukemaan taiteilijoita ja oppineita. Bagdadista tuli tieteen, kulttuurin, filosofian ja keksintöjen keskus. Nykyään tätä aikaa kutsutaan islamin kulta-ajaksi.


title: Abbasidikalifaatti

text: Id al-Fitrin päivänä 15. kesäkuuta 747 Abu Muslim tukijoineen heiluttivat mustia lippuja alkaneen vallankumouksen merkiksi. Hän otti koko Khorasanin pian valtaansa, karkotti sen umaijadikuvernöörin Nasr ibn Sayyarin ja lähetti armeijan länteen. Kufa joutui Hashimiyya-liikkeelle vuonna 749 ja samalla piiritettiin Wasit, viimeinen Umaijadien tukikohta. Abu al-Abbas al-Saffah tunnustettiin uudeksi kalifiksi Kufan moskeijassa samana vuonna. Samaan aikaan Merwan II keräsi armeijan ja marssi kohti Irakia. Joukot kohtasivat Zab-joen varrella 25. tammikuuta 750 ja taistelu päättyi Abu al-Abbasin voittoon. Huhtikuussa Damaskos antautui Abbasideille, ja viimeinen naula arkkuun oli, kun abbasidi-agentit murhasivat Merwan II:n Egyptissä elokuussa.


title: Abbasidikalifaatti

text: Voittajat häpäisivät Syyriassa olleet Umaijadien haudat, joista säästettiin vain Omar II:n hauta. Suurin osa suvun jäsenistä jäljitettiin ja tapettiin kuten Merwanin. Abbasidit käyttivät tähän tylyä juonta: He julistivat armahduksen lopuille umaijadeille, joista 80 kerääntyi ottamaan armahduksen vastaan, mutta heidät murhattiinkin. Yksi Hishamin pojanpojista, Abd ar-Rahman I, selviytyi takaa-ajoista ja murhajuonista. Hän perusti Al-Andalusin kuningaskunnan Iberiaan ja julisti perheensä uudeksi Umaijjadien kalifaatiksi.


title: Abbasidikalifaatti

text: Charles W. Previté-Orton esittää, että syy Umaijjadien kalifaatin heikkenemiseen oli islamin nopea leviäminen. Umaijadien valtakaudella joukkokäännytykset toivat persialaisia, berbereitä, kopteja ja aramealaisia islamiin. Nämä "mawalit" olivat usein koulutetumpia ja sivistyneempiä kuin arabiherransa. Uudet käännytetyt saattoivat muuttaa poliittista maisemaa muslimien tasavertaisuuden nimissä. Previté-Ortonin mukaan osuutensa valtakunnan sisäiseen rappeutumiseen oli myös Syyrian ja Irakin välisellä vihanpidolla.


title: Kalle Nio

text: Kalle Nio (s. 1982) on kuvataiteilija, taikuri ja teatteriohjaaja. Hän työskentelee kokeellisen elokuvan, näyttämötaikuuden, sirkuksen, installaatioiden ja visuaalisen teatterin saralla. Nion ryhmä WHS on yksi aktiivisimmin ulkomailla toimivista suomalaisista esitystaideryhmistä. Ryhmän teoksissa Nio on toiminut ohjaajana, esiintyjänä ja videosuunnittelijana. WHS ryhmän tuotannot ovat olleet keskeinen tekijä suomalaisen nykysirkuksen nousussa muiden esittävän taiteen lajien rinnalle. Genrerajat ylittäviä, monitaiteellisia teoksia on esitetty teatteri-, sirkus- , nukketeatteri- ja kuvataidenäyttämöillä yli 40 eri maassa. Nio on yksi Suomalaisen nykysirkuksen johtohahmoista. Oman ryhmänsä lisäksi Nio on työskennellyt lavastajana sekä video- ja taikasuunnittelijana myös muille esittävän taiteen ryhmille. Nion elokuvallisia video-installaatioita on ollut esillä taidegallerioissa ja -museoissa Suomessa ja ulkomailla. Nio on ohjannut myös lyhytelokuvia, mainoksia sekä musiikkivideoita. Muun taiteellisen työnsä ohella Nio on WHS ryhmän vuonna 2014 perustaman elävien kuvien näyttämö WHS Teatteri Unionin yksi perustajista. Nio on valmistunut Kuvataideakatemian tila-aikataiteen osastolta kuvataiteen maisteriksi.


title: Kalle Nio

text: 2015 Taiteen valtionpalkinto, WHS


title: Kalle Nio

text: 2014 Helsingin Kulttuuriteko, WHS


title: Kalle Nio

text: 2014 Raimo Utriaisen taidesäätiön palkinto


title: Kalle Nio

text: 2014 Säde palkinto, paras videosuunnittelu (Lähtö) yhdessä Matias Boettgen kanssa.


title: Kalle Nio

text: 2000 3. palkinto Taikurien maailmanmestaruuskilpailuissa (FISM)


title: Säätöventtiili

text: Säätöventtiili on venttiili, jota käytetään säätämään fluidivirtausta muuttamalla virtauskanavan kokoa ohjaimen signaalin ohjaamana. Tämä mahdollistaa virtausnopeuden suoran ohjauksen ja siitä johtuvan prosessimäärien, kuten paineen, lämpötilan ja nestetason ohjauksen.


title: Säätöventtiili

text: Automaattisten säätöventtiilien avaaminen tai sulkeminen tapahtuu yleensä sähkö-, hydrauli- tai pneumaattisilla toimilaitteilla. Tyypillisesti venttiilin voi säätää mihin tahansa asentoon täysin aukinaisen ja täysin suljetun asennon välillä.


title: Hajautettu ohjausjärjestelmä

text: Hajautettu ohjausjärjestelmä (distributed control system, DCS) on tietokonepohjainen ohjausjärjestelmä prosessille tai tuotantolaitokselle tai voimalalle, jossa on tavallisesti suuri määrä autonomisten ohjainten ohjaamia säätöpiirejä ympäri koko järjestelmää mutta keskusyksikön suorittama valvonta. Tämä on päinvastoin kuin järjestelmissä, joissa käytetään keskitettyjä ohjaimia keskustietokoneessa tai keskusohjaushuoneen erillisissä ohjainlaitteissa. DCS-konsepti lisää luotettavuutta ja vähentää asennuskustannuksia sijoittamalla kunkin prosessin ohjaustoiminnot sen läheisyyteen. Tätä seurataan etävalvonnalla.


title: Hajautettu ohjausjärjestelmä

text: Hajautetut ohjausjärjestelmät otettiin käyttöön ensin suurissa, arvokkaissa, turvallisuuden kannalta kriittisissä prosessiteollisuuskohteissa. DCS-valmistaja toimitti sekä paikallisen valvonnan tason että keskusvalvontalaitteet integroiduksi paketiksi, mikä vähentää suunnittelun integrointiriskiä. Nykyään SCADA- ja DCS-järjestelmien toimivuus on hyvin samankaltaista, mutta DCS: ää käytetään yleensä suurissa jatkuvissa prosessilaitoksissa, joissa luotettavuus ja turvallisuus ovat tärkeitä ja ohjaushuone ei ole kaukana.


title: Hajautettu ohjausjärjestelmä

text: DCS:n avainominaisuus on sen luotettavuus johtuen prosessointiprosessin jakautumisesta järjestelmän solmujen ympärille. Tämä vähentää yksittäisen prosessorin vikaantumisen vaikutusta. Jos laite ei toimi, se vaikuttaa vain yhteen laitosprosessin osaan toisin kuin keskustietokoneen vika, joka vaikuttaisi koko prosessiin. Koska ohjausprosessointi tapahtuu lähellä kutakin prosessiä, verkko- ja keskusprosessointiviiveitäkään ei tule.


title: Hajautettu ohjausjärjestelmä

text: Oheinen kaavio on yleinen malli, jossa esitetään toiminnalliset tasot tietokoneavusteisessa ohjauksessa.


title: Hajautettu ohjausjärjestelmä

text: Viitaten kaavioon: Tasot 1 ja 2 ovat perinteisen DCS:n toiminnallisia tasoja, joissa kaikki laitteet ovat osa yhden valmistajan integroitua järjestelmää.


title: Hajautettu ohjausjärjestelmä

text: Tasot 3 ja 4 eivät ole tiukasti prosessinohjausta perinteisessä merkityksessä, vaan niissä tuotantoa valvotaan ja ajoitetaan.


title: Virtasilmukka

text: Analoginen virtasilmukka tarkoittaa, että laitetta ohjataan vai valvotaan etäältä parikaapelin kautta. Siinä voi siis olla vain yksi virtataso kerrallaan.